title: Blood Sugar Sex Magik

text: Levyn julkaisemisen aikoihin kitaristi kertoi vähemmän tunnettujen lempikitaristiensa olevan Eddie Hazel P-Funk-yhtyeestä, Robert Johnson, Stoogesin James Williamson, Snakefinger, the Minutemen-yhtyeen D. Boon, Lightin’ Hopkins, Leadbelly, Tom Verlaine, Crazy Horsen Danny Whitten, ja Zander Schloss ja Dix Denney Thelonious Monster -yhtyeestä. Tärkein inspiraatio niihin aikoihin oli Zoot Horn Rollon soitto Captain Beefheartin levyllä Trout Mask Replica.


title: Blood Sugar Sex Magik

text: Flea kertoi tietoisesti välttäneensä minkään nopean ja "hienon" soittamista levyllä, kuten suosituksi tekemänsä basson slap-tyylistä soittoa. Nyt hän yritti rauhoittua ja soittaa puolet vähemmän nuotteja. "Vähemmän soittaminen on jännittävämpää, kuin monimutkaisesti soittaminen, koska silloin on enemmän tilaa muulle". Hän yritti myös soittaa kauniisti ja yksinkertaisesti sen sijaan, että olisi erottunut selvästi joukosta tyyliin "Hei, mä oon Flea, ja mä oon kreisi bassonsläppääjä."


title: Blood Sugar Sex Magik

text: Blood Sugar Sex Magik julkaistiin 24. syyskuuta 1991. Albumi oli Red Hot Chili Peppersin todellinen läpimurtoalbumi, myyden tähän päivään saakka yli 13 miljoonaa kopiota maailmanlaajuisesti. Albumi oli Warner recordsin alaisuudessa ja Rick Rubinin tuottamana. Blood Sugar Sex Magik sisälsi viisi singleä joista kolme oli todellisia super-hittejä. Ensimmäisenä julkaistu "Give It Away" menestyi hyvin listoilla ollen mm. ensimmäinen Billboard Hot 100 listalla ja voittaen myös Grammy-palkinnon. Toinen single "Under the Bridge" oli toinen samalla listalla ja ensimmäinen Australian Top 40-listalla. Kolmas single "Suck My Kiss" oli 15. Billboard Modern Rock listalla ja kahdeksas Australian top 40-listalla. Neljäs single "Breaking the Girl" oli Billboard Modern Rock-listalla 19. Viides single "If You Have to Ask" ei menestynyt niin hyvin kuin neljä edellistä.


title: Blood Sugar Sex Magik

text:
Levyn julkaisun jälkeen Red Hot Chili Peppers lähti suurelle maailmankiertueelle helmikuussa 1991. Kiertue alkoi helmikuussa 1991. Kiertue jouduttiin keskeyttämään toukokuussa 1992, koska Frusciante halusi erota bändistä, sen saaman suosion vuoksi. Hänen viimeinen konsertti Blood Sugar Sex Magik-kiertueella oli Japanissa 7. toukokuuta 1992. Frusciante ei toivonut ollenkaan yhtyeen menestystä ja jopa sabotoi joitain esityksiä. Arik Marshall korvasi Fruscianten loppukiertueen ajaksi. Kiertue loppui 24. helmikuuta 1993 Los Angelesissa. Kiertueen piti loppua alun perin vasta 14. elokuuta 1993.
"Albumi on omistettu Mike Watille"


title: Blood Sugar Sex Magik

text: Funky Monks "elokuva" perustuu Blood Sugar Sex Magik albumin levyttämiseen ja muuhun albumiin liittyviin asioihin. Dokumentti sisältää bändin jäsenten ja heidän apulaistensa haastatteluita, eri biisien teko -ja kehitysvaiheita, sekä yhtyeen sisäistä huumoria. Elokuva kestää n. 60 minuuttia. Albumi tehtiin vanhassa kartanossa, josta he tekivät väliaikaisen studion. Huhujen mukaan kartanossa oli tapahtunut murha, jonka takia rumpali Chad Smith ei yöpynyt yhtäkään yötä kartanolla, vaan lähti kotiin iltaisin ja palasi aamuisin takaisin. Kaikki muut yhtyeen jäsenet olivat tyytyväisiä kohtaloonsa. Flean ja John Fruscianten taustalaulut olivat ilmeisesti kapinointia Anthonyn ääntä kohtaan. Kappaleen "Suck My Kiss" musiikkivideo sisältää otteita dokumentista Funky Monks.


title: Saksala (Kotka)

text: Saksala on Kotkan kaupunginosa ja kylä, joka sijaitsee kaupungin itäosassa Nummenjoen varrella. Saksala on maaseutumaista aluetta, josta on kaavoitettu asemakaavassa vain pieniä alueita. Rakennuskanta on pääosin omakotitaloja, mutta kaavoitetuilla alueilla on myös joitakin rivitaloja. Saksala kuuluu Marinkylän kanssa samaan tilastoalueeseen, jonka asukasluku on 656 (31.12.2012).


title: Saksala (Kotka)

text:
Saksala on kuulunut Vehkalahden kyliin ennen kuin se liitettiin osaksi Kymin pitäjää. Kymiin kylä kuului vuoteen 1976 saakka.
Saksalan kautta kulkee Vanha Viipurintie eli Kuninkaantie.


title: Saksala (Kotka)

text: Saksalan kylä on syntynyt kolmen alkukylän, Suur-Neviton eli Saksalan, Mättölän ja Pisilän yhteensulautumisesta. Mainituissa osakylissä oli vuonna 1551 yhteensä 4 kokoveroa ja 15 taloa.


title: Äiti (elokuva)

text: Äiti (Мать, "Mat") on Vsevolod Pudovkinin ohjaama neuvostoliittolainen mykkäelokuva, joka valmistui vuonna 1926. Se kertoo työläisperheen äidistä, joka nousee vastustamaan tsaarivaltaa Venäjän vallankumouksen aikoina vuonna 1905. Elokuva perustuu Maksim Gorkin samannimiseen romaaniin.


title: Äiti (elokuva)

text: Elokuva lukeutuu venäläisen elokuvan suurimpiin klassikkoihin ja tavanomaisesta neuvostoliittolaisesta vallankumouselokuvasta poiketen "Äiti" kiinnittää huomiota tasavertaisesti henkilöhahmoihin ja näyttävään tekniikkaan.


title: Äiti (elokuva)

text: D. Blokin säveltämä musiikki lisättiin elokuvaan vuonna 1935.


title: Äiti (elokuva)

text: Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja "Äiti" oli mukana heistä yhdentoista listalla.


title: Äiti (elokuva)

text: Tavallinen työläisperhe on ajautunut sisäisiin ristiriitoihin johtuen vallankumouksellisista tapahtumista. Perheen äiti yrittää pitää perhettä koossa vallankumouksellisen pojan ja taantuneen isän mielipide-eroista huolimatta, mutta äidin hyvää tarkoittaneet aikomukset päättyvät huonosti. Tietämättään hän pettää poikansa, joka joutuu vankilaan. Äiti työntää surunsa syrjään ja liittyy työläisten rintamaan.


title: Pianokonsertto (Schumann)

text: Robert Schumannin pianokonsertto a-molli op. 54 on yksi säveltäjänsä suosituimmista teoksista ja tämän ainoa pianokonsertto. Se kuuluu tärkeimpien romantiikan musiikin soolokonserttojen joukkoon.


title: Pianokonsertto (Schumann)

text:
Schumann aloitti pianokonserton säveltämisen useaan otteeseen, mutta useat sävellykset jäivät keskeneräiseksi. Vuonna 1841 Schumann sävelsi fantasian pianolle ja orkesterille, ja tästä tuli myöhemmin pianokonserton ensimmäinen osa. Seuraavat osat sävellettiin vuonna 1845 ja kokonainen pianokonsertto kantaesitettiin tammikuussa 1846 Leipzigin Gewandhaus-konserttisalissa. Pianistina toimi Schumannin vaimo Clara ja esityksen johti Felix Mendelssohn Bartholdy.
Teosta on usein verrattu Edvard Griegin pianokonserttoon ja onkin mahdollista, että Schumannin konsertto toimi eräänlaisena esikuvana norjalaisen säveltäjän teokselle.


title: Pianokonsertto (Schumann)

text: Schumannin pianokonsertto jakautuu kolmeen osaan:


title: Pianokonsertto (Schumann)

text: Toisen ja kolmannen osan välissä ei ole taukoa.


title: Pianokonsertto (Schumann)

text: Schumannin pianokonsertosta on olemassa runsaasti levytyksiä. Esimerkkejä:


title: Siirräntä

text: Siirräntä () tarkoittaa tiedon siirtämistä tai signaloimista tietokonelaitteiston komponenttien välillä. Esimerkiksi ohjelmistot lukevat painallukset näppäimistöltä siirrännän avulla. Tavallisesti siirräntää käytetään oheislaitteiden ohjaamiseen; tällöin voidaan puhua "siirräntälaitteista". Siirräntälaitteita on erilaisia: syöttölaitteita (hiiri, näppäimistö jne.), tulostuslaitteita (tietokonenäyttö, tulostin jne.) ja muita laitteita. Jotkin siirräntälaitteet ottavat ja antavat syötteitä (esimerkiksi muistitikku). Siirräntälaitteita ohjataan laiteajureilla.


title: Siirräntä

text: Tietokonearkkitehtuurien näkökulmasta järjestelmän ydin muodostuu suorittimesta, väylästä ja keskusmuistista. Siirräntä on tapahtuma, jossa tieto kulkee tällaiseen järjestelmään sisään tai siitä ulos.


title: Siirräntä

text: Ohjelmoinnin näkökulmasta siirräntää on kolmea tyyppiä:


title: Käpylän kirkko

text: Käpylän kirkko voi tarkoittaa seuraavia asioita:


title: Vuokko (nimi)

text: Vuokko on suomalainen naisen nimi, joka on ollut käytössä 1880-luvulta lähtien. Nimi on luontoaiheinen ja johtuu Etelä-Suomessa kevään symboliksi tulleen kasvisuvun nimestä vuokot. Vuokon nimipäivä on 2. toukokuuta, vuokkojen kukkimisaikana. Vuoden 2017 toukokuun alkuun mennessä nimi Vuokko on Väestörekisterikeskuksen tietojen mukaan ollut 8 953 naisella sekä 20 miehellä.


title: Nummenjoki

text: Nummenjoki eli Tavastilanjoki on Suomenlahden Kaarniemenlahteen eli Salminlahteen laskeva joki Kotkassa. Nummenjoen vesistö ulottuu myös Kouvolan ja Haminan alueelle. Nummenjoen suu ja Kaarniemenlahti kuuluvat Natura 2000 -alueisiin.


title: Nummenjoki

text: Nummenjoki on ollut jääkauden jälkeen Kymijoen suuhaara, mutta maankohoamisen myötä vedenjakaja on nykyään Kymijokeen virtaavan Rapakivenjärven ja Nummenjokeen virtaavan Läkäjärven välissä. Kymijoen suurimpien tulvien aikana vesi on virrannut Kymijoesta Nummenjoen kautta mereen vielä viime vuosisatoinakin (1779–1780 ja 1898–1899).. Tämä historiallinen yhteys on sittemmin tukittu tulvasuojelun nimissä.


title: Nummenjoki

text: Nummenjoen tärkein latvahaara on Läkäjärven kautta virtaava Uronjoki, joka yhtyy Joutsenjoen kanssa kuivatetun Nummenjärven alueella Nummenjoeksi. Nummenjoki on yläjuoksultaan ojamainen mutta alajuoksultaan jokimainen.


title: Samu Haber

text: Samu Aleksi Haber (s. 2. huhtikuuta 1976 Helsinki) on suomalaisen poprockyhtyeen Sunrise Avenuen laulaja, kitaristi ja lauluntekijä. Haber perusti Sunrise-nimisen duon vuonna 1992 yhdessä myöhemmin soolouralle päätyneen Jan Hohenthalin kanssa. Varsinaisen Sunrise Avenue -yhtyeen perustaminen tapahtui vuonna 2002 yhdessä Janne Kärkkäisen kanssa.


title: Samu Haber

text: Haber tunnetaan intohimoisena HIFK:n fanina. Haber itse pelasi Espoon Kiekkoseurassa 14-vuotiaaksi asti, mutta lopetti jääkiekon, koska musiikki kiinnosti häntä enemmän. Haberin isä on kotoisin Saksasta, mutta Haber on syntynyt Helsingissä, missä hän asuu nykyäänkin. Hän on asunut joitakin vuosia Espanjassa, jolloin hän työskenteli baareissa, pyöritti mobiilihommia ja myi muun muassa lomaosakkeita. Hän on saanut kahdeksan kuukauden ehdollisen vankeustuomion talouspetoksesta.


title: Samu Haber

text: Nuoruudessaan Haber soitti kitaraa Absurdus-nimisessä heavy-bändissä. Haber on ollut mukana jokaisen Sunrise Avenuen julkaiseman musiikkikappaleen teossa joko yksin tai yhdessä tuottajan tai co-writerin kanssa. Kansainvälisen Sunrise Avenue -menestyskappaleen ”Hollywood Hills” hän on säveltänyt kokonaan yksin.


title: Samu Haber

text: Haber esiintyi Follow Your Instinctin syyskuussa 2012 julkaistulla kappaleella ”No Matter What They Say”.


title: Samu Haber

text: Lisäksi Haber toimi yhtenä tähtivalmentajista ja tuomareista The Voice of Germany -ohjelmaformaatissa vuosina 2013, 2014, 2016 ja 2017. Haber otti ensimmäisen kautensa pestiä varten kahden viikon ajan saksan kielen opetusta parantaakseen kielitaitoaan. Vuonna 2017 hän oli mukana suomalaisessa "Vain elämää"-ohjelmassa yhtenä seitsemästä artistista, jotka versioivat toistensa kappaleita.


title: Samu Haber

text: Haber on toiminut lauluntekijänä myös muille artisteille kuten Kaija Koolle ja Mikko Sipolalle.


title: Samu Haber

text: Haber seurusteli ja asui avoliitossa Vivianne Raudeseppin kanssa vuosina 2010–2017. Haber kihlautui elokuussa 2018, mutta ei ole julkisesti kertonut kihlattunsa nimeä.


title: Carelicum

text: Carelicum on Joensuun kaupungin palvelukeskus, ja se sijaitsee ydinkeskustassa torin laidalla.


title: Carelicum

text: Carelicumissa sijaitsee muun muassa:


title: Carelicum

text: Rakennuksen 3. kerroksessa sijaitsevat Joensuun kulttuuri- liikunta- ja nuorisotoimen hallinto.


title: Carelicum

text: Alun perin Carelicumin rakennus kuului Pohjois-Karjalan Säästöpankille, ja se tunnettiin Maakuntapankin talona. Carelicum avattiin kesäkuussa 1998 ja peruskorjattiin loppuvuodesta 2010. Muun muassa museotiloja oli uudistettu ja pääaulan tilat järjestelty uudelleen.


title: Skin and Bones

text: Skin and Bones on yhdysvaltalaisen rock-yhtye Foo Fightersin 7. marraskuuta 2006 julkaistu live-albumi. Albumi sisältää 15 kappaletta, jotka on taltioitu elokuussa 2006 Los Angelesin Pantages-teatterissa soitetuilta kolmelta keikalta. Live-albumilla on mukana Foo Fightersin akustisella kiertueella soittanut laajennettu kokoonpano. Siihen kuuluivat Foo Fightersin lisäksi viulisti Petra Haden, kosketinsoittaja Rami Jaffee, kitaristi Pat Smear ja lyömäsoittaja Drew Hester.


title: Skin and Bones

text: Albumista julkaistiin myös DVD-versio marraskuussa 2006. DVD sisältää kokonaisuudessaan Pantages-teatterissa soitetun akustisen keikan. Lisäksi Englannissa ja Australiassa julkaistu versio sisältää yhtyeen keikan Lontoon Hyde Parkista.


title: Helsingin Saksalainen koulu

text: Helsingin Saksalainen koulu eli Deutsche Schule Helsinki (lyhennettynä DSH) on Helsingissä sijaitseva kansainvälinen koulu, johon kuuluu sekä peruskoulu että lukio. Sitä ylläpitää kouluyhdistys Pestalozzi, joka toimii sekä Suomen että Saksan valtioiden tuella. Koulu määrittelee itsensä "kohtaamiskouluksi" ("Begegnungsschule"), jota kantavat suomalaisen ja saksalaisen kulttuurin yhteiset arvot. Oppilaat perehtyvät sekä saksan että suomen kieleen ja molempien maiden historiaan ja kulttuuriin. Koulun noin 650 oppilaasta 80 % on suomalaisia.


title: Helsingin Saksalainen koulu

text: Helsingin Saksalaisella koululla on takanaan pitkä, mutta ajoittain vaikea historia, johon monet Euroopan valtapolitiikassa tapahtuneet mullistukset ovat vaikuttaneet.


title: Helsingin Saksalainen koulu

text: Helsingin Saksalaisen koulun ikä lasketaan vuodesta 1881. Saksankielisiä kouluja oli toiminut Helsingissä ja Vanhassa Suomessa jo vuodesta 1804 lähtien, mutta Suomen suuriruhtinaskunnan muodostamisen ja 1800-luvun puolivälin tienoilla tapahtuneen koulujärjestelmän yhtenäistämisen jälkeen useimmat niistä joutuivat taloudellisista syistä lopettamaan. Saksankielinen opetustoiminta elpyi Helsingissä, johon perustettiin vuonna 1862 saksankielinen ylempi tyttökoulu ja vuonna 1868 saksankielinen katolinen alkeiskoulu. Aloite nykyisen Saksalaisen koulun perustamiseen tuli Saksan konsulina toimineelta Ferdinand von Lamezanilta. Hänen sekä Helsingin saksalaisen seurakunnan ja varakkaiden saksalaisten yksityishenkilöiden ansiosta Helsinkiin perustettiin vuonna 1880 hyväntekeväisyysyhdistys, josta tuli vuonna 1881 toimintansa aloittaneen Saksalaisen koulun kannatusyhdistys. Koulun kummeina toimivat Stockmannin, Fazerin, Pauligin ja Rohden perheet.


title: Helsingin Saksalainen koulu

text: Alkuvuosina koulu oli hyvin pieni eikä sillä edes ollut omia tiloja, vaan se toimi yksityiskodeissa. Vähitellen kasvava koulu sai ensimmäisen oman rakennuksensa vasta vuonna 1910 osoitteesta Unioninkatu 10. Suomessa valtaa pitäneet venäläiset lakkauttivat koulun ensimmäisen maailmansodan puhjettua vuonna 1914, mutta se herätettiin taas henkiin itsenäisessä Suomessa vuonna 1918.


title: Helsingin Saksalainen koulu

text: Seuraavat vuodet olivat koululle vahvan kasvun aikaa. Toiminnan laajentumisen takia koulua ylläpitämään perustettiin vuonna 1922 erillinen kouluyhdistys ("Deutscher Schulverein"), jolle hyväntekeväisyysyhdistys lahjoitti tilat. Koulurakennusta laajennettiin vuonna 1924 ja aiemmin esi- ja alkeisopetukseen keskittynyttä opetustarjontaa laajennettiin. Koulun virallinen asema vahvistui, kun Suomen valtio tunnusti koulun 5. luokan päättötodistuksen samanarvoiseksi suomalaisten koulujen vastaavien todistusten kanssa. Vain ylioppilastutkinnon järjestämisestä koulu ja Suomen valtio eivät päässeet sopuun, joten koulu päätyi muovaamaan ylemmät luokkansa Saksan valtion tuella saksalaisen koulumallin mukaisiksi. Tilojen käydessä yhä ahtaammiksi koululle päätettiin rakentaa uusi talo Kampintorin laidalle, osoitteeseen Malminkatu 14. Se otettiin käyttöön vuonna 1933. Runar Eklundin suunnittelemaa taloa pidettiin suomalaisiin oppikouluihin verrattuna hyvin modernina. Koulurakennus oli tarkoitettu samalla suomensaksalaisten kulttuurikeskukseksi ja se nimettiin "Hindenburghausiksi" Saksan presidentti Paul von Hindenburgin mukaan. Rakennushankkeen rahoittivat Suomen ja Saksan valtiot, minkä lisäksi varoja saatiin keräyksen avulla.


title: Helsingin Saksalainen koulu

text: Samana vuonna Saksassa nousi valtaan Adolf Hitler, mikä ei voinut olla vaikuttamatta myös Helsingin Saksalaiseen kouluun, joka oli tullut varsinkin ylempien luokkien takia riippuvaiseksi Saksan valtiosta. Koulun rehtori, Philipp Krämer, yritti vaihtelevalla menestyksellä pitää politiikan erossa omasta koulustaan. Koulun sisäiset linjakiistat jäivät kuitenkin pian konkreettisempien huolien alle, kun toinen maailmansota syttyi vuonna 1939. Talvisodan aikana Suomi karkotti monia Saksan kansalaisia. Myös jatkosodan aikana koulutoiminnan ylläpitäminen oli vaikeaa monien opettajien rintamapalveluksen ja muiden syiden takia. Huomattava edistysaskel oli kuitenkin se, että vuonna 1943 Suomen valtio vihdoin myönsi koululle oikeuden suomalaismallisten ylioppilaskokeiden järjestämiseen. Vuonna 1944, kun aiemmin Saksan rinnalla Neuvostoliittoa vastaan taistellut Suomi vaihtoi puolia ja ryhtyi taistelemaan Saksaa vastaan Lapin sodassa, Suomi keskeytti koulun toiminnan ja antoi rakennuksen Neuvostoliiton käyttöön. Rehtori Krämer pakeni eräiden muiden suomensaksalaisten tavoin Saksaan syyskuussa 1944, eikä enää koskaan palannut Suomeen.


title: Helsingin Saksalainen koulu

text: Vuonna 1946 kouluyhdistys – joka nimettiin nyt uudelleen kuuluisan sveitsiläisen pedagogin Johann Heinrich Pestalozzin mukaan – sai rakennuksen takaisin, mutta oli pakotettu vuokraamaan sitä rakennukseen sillä välin asettuneille tahoille, joihin kuului mm. Neuvostoliiton suurlähetystön koulu. Vasta vuonna 1957 rakennus oli taas kokonaan Saksalaisen koulun käytössä. Lastentarhatoiminta oli käynnistynyt uudestaan vuonna 1946 ja koulutoiminta vuonna 1948.


title: Helsingin Saksalainen koulu

text: Sodan jälkeisinä vuosikymmeninä tapahtuneisiin huomattaviin kehityskulkuihin kuuluu suomenkielisten lasten osuuden kasvu vuoden 1943 noin 10 prosentista vuoden 1973 noin 70 prosenttiin. Myös koulun opetusohjelman ja loppututkinnon rakenne muuttui useampaan otteeseen koulun yrittäessä tasapainoilla Suomen ja Saksan liittotasavallan asettamien, osittain ristiriitaisten ehtojen välillä. Nykyinen malli, joka täyttää sekä Suomen että Saksan toivomukset myös koulua itseään tyydyttävällä tavalla, otettiin käyttöön vuonna 1991.


title: Helsingin Saksalainen koulu

text: Koulun nykyisessä opetussuunnitelmassa yhdistyvät suomalaisen peruskoulun ja saksalaisen "Gymnasiumin" (lukion) sisällöt ja tavoitteet. Yhdeksännen luokan jälkeen oppilaille myönnetään perusopetuksen päättötodistus. Siitä oppilaat voivat jatkaa kahdennelletoista luokalle asti, jonka päätteeksi suoritetaan saksalaismallinen "Reifeprüfung"-tutkinto. Se rinnastuu suomalaiseen ylioppilastutkintoon.


title: Helsingin Saksalainen koulu

text: Koulu jakautuu kolmeen linjaan:


title: Battling Battalino

text: Battling Battalino (18. helmikuuta 1908 – 25. heinäkuuta 1977), oikealta nimeltään Christopher Battaglia, oli yhdysvaltalainen nyrkkeilijä.


title: Battling Battalino

text: Battalino syntyi Italiasta Yhdysvaltoihin vuonna 1891 muuttaneeseen siirtolaisperheeseen. Hän lopetti koulun viidennen luokan jälkeen ja meni töihin tupakkatehtaalle. Amatöörinyrkkeilijänä hän voitti vuonna 1927 Amerikan amatööriurheiluliiton mestaruuden höyhensarjassa, ja pian mestaruutensa jälkeen hän ryhtyi ammattilaiseksi.


title: Battling Battalino

text: Ensimmäisessä ammattilaisottelussaan 6. kesäkuuta samana vuonna Battalino tyrmäsi vastustajansa Archie Rosenbergin toisessa erässä. Myös jatkossa voittoja tuli toisen perään lukuun ottamatta yhtä pistetappiota, voitti Panama Al Brownin 26. heinäkuuta 1929 ja näin pääsi höyhensrajan maailmanmestaruusotteluun, vain runsaat kaksi vuotta ammattilaisuransa aloittamisen jälkeen. 23. syyskuuta 1929 Itä-Hartfordin velodromilla käydyssä mestaruusottelussa vastaan asettui ranskalainen Andre Routis. 15-eräisen kamppailun päätteeksi Battalino julistettiin pisteillä voittajaksi.


title: Battling Battalino

text: Seuraavien parin vuoden aikana Battalino puolusti mestaruuttaan menestyksekkäästi Ignacio Fernandezia, Kid Chocolatea, Fidel LaBarbaaa, Freddie Milleriä ja Earl Mastroa vastaan, vaikkakin hävisi mestaruusotteluiden välisinä aikoina suurin piirtein yhtä monta ottelua kuin voittikin. 27. tammikuuta 1932 hänen piti puolustaa mestaruuttaan Freddie Milleriä vastaan. Cincinnatissa käydyssä ottelussa Miller löi kolmannessa erässä Battalinon maahan, mutta tuomari piti Lou Bauman iskua kiellettynä. Battalino nousi takaisin jaloilleen ja vain viisitoista sekuntia myöhemmin Miller löi hänet uudestaan lattiaan, mutta tuomari ei taaskaan nähnyt syytä laskea lukua, nosti Battalinon takaisin jaloilleen ja käski tämän otella. Kun Battalino ei osoittanut minkäänlaisia puolustamisen merkkejä, tuomari keskeytti ottelun, käänsi selkänsä ja käveli pois kehästä. Ottelu mitätöitiin, ja mestaruus jäi mestaruus avoimeksi, ja Battalino sai 5 000 dollarin sakot.


title: Battling Battalino

text: Miller siirtyi painoluokkaa ylemmäksi kevyeensarjaan, mutta ei enää menestynyt entisvuosien tavalla. Hän otteli mm. Billy Petrollea ja Barney Rossia vastaan, mutta hävisi. Hän lopetti uransa vuonna 1940.


title: Fuji-luokka

text: Fuji-luokka (, "fujigata") oli keisarillisen Japanin laivaston pre-dreadnought-alusluokka, jonka alukset "Fuji" ja "Yashima" rakennettiin vuosina 1894–1897, ja yhdessä neljän muun taistelulaivan ("Shikishima", "Hatsuse", "Asahi" ja "Mikasa") kanssa muodostivat Venäjän–Japanin sodassa Japanin laivaston ensimmäisen taistelulinjan.


title: Fuji-luokka

text: Alukset tilattiin Englannista Thames Ironworks and Shipbuilding Companylta ja Armstrong Whitworthilta osana vuoden 1893 laivasto-ohjelmaa, sillä japanilaisilla itsellään ei ollut työkaluja eikä kokemusta niin suurien laivojen valmistuksesta. Alukset suunnitteli G. C. Macrow mallinaan Royal Sovereign -luokka. Englantilaisten 13,5 tuuman tykit korvattiin keveämmillä ja kuitenkin tehokkaammilla 12 tuuman tykeillä, ja siten säästetty paino käytettiin tykkitornien panssaroinnin parantamiseen.


title: Fuji-luokka

text: Vaikka alukset olivat pienempiä kuin niiden esikuvat, olivat ne silti Tyynenmeren alueen suurimpia taistelulaivoja ja osittain kiihdyttivät yhdysvaltalaisten,venäläisten ja brittien Tyynellemerelle sopivien taistelulaivojen kehitystä.


title: Fuji-luokka

text: Luokan molemmat laivat ottivat osaa Venäjän–Japanin sodassa Port Arthurin taisteluun, jossa "Fujiin" osui kahdesti aiheuttaen pieniä miehistötappioita. "Yashima" ajoi venäläisten miinaan 15. toukokuuta 1904, mutta sen ollessa kaukana rannikosta uppoaminen pidettiin salassa venäläisiltä. "Fuji" taisteli Yalu-joen taistelussa ja Tsushiman salmen taistelussa, joista jälkimmäisessä se upotti venäläisen taistelulaiva "Borodinon".


title: Fuji-luokka

text: "Fuji" riisuttiin aseista vuonna 1922. Sitä käytettiin kelluvana parakkina, kunnes se toisessa maailmansodassa kärsi pommituksista osumia ja lopulta romutettiin Yokosukassa vuonna 1948.


title: Sirkkeli

text: Pyörösaha eli sirkkeli on materiaalien työstössä käytettävä leikkaamiseen tarkoitettu laite. Pyörösahoja on useita eri malleja erilaisiin käyttötarkoituksiin sekä erilaisille materiaaleille. Kaikkien tointaperiaate on kuitenkin sama: kappale leikataan pyörivän terän avulla. Useimmat toimivat joko verkkovirralla tai akulla.


title: Sirkkeli

text: Sirkkeleitä valmistetaan useiden materiaalien työstöön. Puun lisäksi näitä ovat muun muassa metallit, kivet, keraamiset laatat ja muovit.


title: Sirkkeli

text:
Lähes kaikki sirkkelit on varustettu jollakin teräsuojalla, joka peittää valtaosan terästä. Sirkkeli on puusepän tärkeimpiä työkoneita.
Pöytäsirkkelissä on työstöpöytä, jonka keskellä on kiinteä terä. Useimmissa pöytäsirkkeleissä terän korkeutta pöytäpinnasta sekä sen kulmaa pöydän pinnan suhteen voidaan säätää. Pöytäsirkkelissä leikattava kappale työnnetään vapaasti tai ohjurin avulla terän läpi. Katkaisusirkkeleissä työstettävä kappale asetetaan työstöpöydälle, jonka jälkeen saranoituun moottoriin kiinnitetty terä painetaan alas.
Jiirisirkkeleissä on edellä mainitun lisäksi leikkauskulman säätö vähintäänkin yhteen, mutta useimmiten kahteen suuntaan. Viimeksi mainitun tyypillisimpiä käyttökohteita ovat erilaiset listojen leikkuut. Joissain katkaisu- ja jiirisirkkelimalleissa on saranoinnin lisäksi myös liukutangot ("liukujiirisaha"), mahdollistaen leveämpien kappaleiden katkaisun. Pöytä- ja jiirisirkkelin yhdistelmää kutsutaan kääntöpöytäsirkkeliksi.
Käsisirkkeliä käytetään yleensä, kun halutaan leikata levymäisiä esineitä. Käsisirkkelin runkoon on rakennettu säädettävä ohjuri, jonka avulla terä saadaan liikkumaan leikattavan levyn reunan suuntaisena. Ohjaus voi tapahtua myös ohutta, yleensä alumiinista ohjainkiskoa pitkin.


title: Sirkkeli

text: Klapisirkkeli on polttopuiden tekemiseen tarkoitettu sirkkeli, jossa voi rankojen katkaisun lisäksi olla halkaisuruuvi tai joku muu mekanismi klapien halkaisuun. Klapisirkkeli toimii sähkömoottorilla tai traktorin voiman ulosotolla, joko hihnalla tai nivelakselin välityksellä.


title: Sirkkeli

text: Tavallisen sirkkelin lisäksi puuteollisuudessa käytetään myös halkaisusirkkeliä, jossa voi olla yksi tai useampia teriä. Nimensä mukaisesti halkaisusirkkeli halkaisee automaattisesti pitkät puukappaleet. Kenttäsirkkelillä sahataan ulkosalla tukeista lautaa ja pattinkia.


title: Sirkkeli

text: Sirkkelin terä on kiekkomainen ja pyörivä. Terän hampaiden muoto ja koko vaihtelee sahattavan materiaalin kovuuden, suuruuden ja kehänopeuden mukaan. Terän hampaat haritetaan terän paksuutta leveämmälle, jotta se liikkuu sahatussa urassa vapaasti.


title: Yllytys

text: Yllytys on rangaistavaa osallisuutta rikokseen. Yllyttäjä on rikoksen henkinen alkuunpanija, joka ei osallistu itse rikoksen tekemiseen. Suomessa yllyttäjää rangaistaan samoin kuin rikoksen tekijää.


title: Yllytys

text: Yritykseksi jäänyt yllytys on rangaistavaa vain kun se koskee yllytystä perättömään lausumaan, yleiskielellä väärään valaan. Eli muissa tapauksissa ei rangaista henkilöä, joka tuloksetta yrittää saada rikoksen aikaiseksi. Tällöin voi toki olla kyse yllytyksen sijaan muusta rikoksesta, kuten kiihottamisesta kansanryhmää vastaan.


title: Yllytys

text: Jos yllytetty rikos jää yritykseksi rangaistaan yllyttäjää edelleenkin samoin kuin tekijää, eli yllytyksestä yritykseksi jääneeseen rikokseen, jolloin myös yllyttäjä saa edukseen lievemmän rangaistusasteikon.


title: Unix Amiga Delitracker Emulator

text: Unix Amiga Delitracker Emulator ("UADE") on soitto-ohjelma UNIXeille, joka soittaa noin 200 eri musiikkitiedostomuotoa Amiga-tietokoneilta.


title: Unix Amiga Delitracker Emulator

text: UADE emuloi Amiga-tietokonejärjestelmiä soittaakseen tiedostomuodot oikein. UADE:n sisään on toteutettu emulaatio sekä Motorola 68000 -käskykannalle että Amigan oheispiireille.


title: Unix Amiga Delitracker Emulator

text: Oheispiireistä oleellisin emuloitava osuus on Paula, joka tuottaa järjestelmän äänen. Tärkeä emuloitava osuus Paulassa on äänen uudelleennäytteistys Paulan sisäisestä kellotaajuudesta (3,6 MHz) oikeaksi ääniulosmenoksi (esimerkiksi 44 kHz). Tämän lisäksi Paula tekee äänelle suodatusta, jonka voi UADE:ssä valita vastaamaan joko A500- tai A1200-tietokoneita.


title: Unix Amiga Delitracker Emulator

text: Soittamiseen käytetään käskykantaemulaatiota, koska monille tiedostomuodoilla ei ole julkista standardia tai tiedostomuotokuvausta. Tavallisessa tapauksessa ainoa tunnettu tieto jostakin tiedostomuodosta on Motorola 68000 -kielinen lähdekoodi tai pelkkä binäärinen konekielikoodi.


title: Unix Amiga Delitracker Emulator

text: Osittainen lista UADEn tukemista tiedostomuodoista (kaikki ovat Amiga-tiedostomuotoja):


title: Apple Network Server

text: Apple Network Server (tunnettu myös nimillä Shiner tai ANS) oli Apple Computerin huhtikuussa 1996 julkaisema palvelintietokonemallisto. Laitteet menestyivät huonosti ja niiden myynti lakkautettiin huhtikuussa 1997. Ensimmäisessä julkaisussa markkinoille asetettiin kaksi mallia, Network Server 500/132 ($11 000) ja Network Server 700/150 ($15 000). Syyskuussa 1996 ilmestyi jälkimmäisen päivitetty versio Network Server 700/200 ($19 000). Laitteet suunniteltiin käyttämään IBM:n AIX-käyttöjärjestelmää ja Macintosheissa käytetyn Mac OS:n ajaminen Apple Network Server -koneissa estettiin palvelinten ROM-piiriin talletetun ohjelman avulla.


title: Apple Network Server

text: Apple Network Server -malleja ei tule sekoittaa Apple Workgroup Server -tietokoneisiin, jotka olivat palvelinkäyttöön päivitettyjä työasemia. Applen Apple Network Serverin jälkeinen palvelinmallisto tunnetaan nimellä Xserve.


title: Apple Network Server

text: Apple Network Serverin laitteistoratkaisut muistuttavat IBM:n RS/6000-tietokoneen ja Power Macintosh 9500:n toteutuksissa käytettyä tekniikkaa. ANS 500/132 ja ANS 700/150 käyttävät PowerPC 604-prosessoria kellotaajuuksilla 132 MHz ja 150 MHz, ja ne sisältävät 32 kt:n L1-prosessorivälimuistin. ANS 700/200 toimii 200 MHz:n PowerPC 604e -prosessorilla ja käyttää 64 kt:n prosessorivälimuistia. Kaikissa malleissa on SIMM-pohjainen L2-välimuistiratkaisu, jonka oletuskoko on 512 kt (ANS 500/132) tai 1 Mt. Laiteväylä on 44 MHz (ANS 500/132) tai 50 MHz (700/*). 168-pinnaisia DIMM-keskusmuistipaikkoja on kahdeksan ja laitteeseen on mahdollista asentaa 1 Gt RAMia. ANS 500/132 ja 700/150 toimitettiin 32 Mt:n keskusmuistilla, ANS 700/200 48 Mt:n keskusmuistilla.


title: Apple Network Server

text: Palvelimissa on sisäinen, kaksikanavainen SCSI-2-ohjain, 25-nastainen SCSI-1-liitin ja 1,44 Mt:n SuperDrive-levykeasema. Muita laajennusmahdollisuuksia ovat kuusi PCI-korttipaikkaa, ADB-portti, kaksi sarjaporttia ja AAUI-liitäntä. Näyttökortin liitäntä on standardia VGA-tyyppiä ja koneen mukana toimitettiin sovitin Applen omiin näyttölaitteisiin.


title: Apple Network Server

text: Apple Network Serverien kotelo on lukittava, helposti operoitava ja se sisältää pienen nestekidenäytön nopeaa diagnosointia varten. Kotelossa on seitsemän lisälaitepaikkaa, joista kaksi oli toimitettaessa varattu kovalevyä ja CD-ROM-asemaa varten. ANS 700/* -koneet tukevat myös lennosta vaihdettavaa virransyöttöyksikköä. Kotelo on kooltaan 61,5 cm x 41,5 cm x 45 cm ja painaa yli 40 kilogrammaa.


title: Apple Network Server

text: Apple suunnitteli ja rakensi prototyypin uudesta Apple Network Server 300 -mallista, jonka projektinimenä oli "Deep Dish". Julkaisematta jäänyt laite oli standardin 19" räkin levyinen ja 4U:n korkuinen. Laitetta suunniteltiin verkkopalvelinkäyttöön ja pienten yritysten informaatiopalvelimeksi.


title: Apple Network Server

text: Apple Network Serverien mukana toimitettiin AIX-käyttöjärjestelmän versiot AIX for Apple Network Servers 4.1.4 ja 4.1.5. Käyttöjärjestelmä erosi normaalista AIX-käyttöjärjestelmästä Applen omien ohjelmien kautta, joihin kuului muun muassa AppleShare -palvelu. Applella oli aiemmin ollut oma, Unix-pohjainen käyttöjärjestelmä, joka oli aiemmin lakkautettu eikä tukenut PowerPC-alustaa. Apple Network Server oli yhteensopiva RS/6000:n ohjelmistojen kanssa pienin eroin.


title: Apple Network Server

text: Laitteeseen on mahdollista asentaa vaihtoehtoinen käyttöjärjestelmä.


title: Apple Workgroup Server

text: Apple Workgroup Server (myös AWS tai WGS) ja myöhemmin Macintosh Server on joukko Apple Computerin julkaisemia, kevyeen palvelinkäyttöön tarkoitettuja Macintosh-tietokoneita. AWS-mallit eivät olleet varsinaisia palvelimia, vaan tehostettuja Macintosh-työasemia, joihin oli asennettu palvelinohjelmisto. Workgroup Server -mallit perustuivat Macintosh Centris, Macintosh Quadra ja Power Macintosh -työasemiin, Macintosh Server -mallit Power Macintosh G3 ja Power Macintosh G4 -työasemiin. Ensimmäinen AWS julkaistiin maaliskuussa 1993 ja viimeinen malli lakkautettiin Xserve-palvelimen julkaisun jälkeen tammikuussa 2003.


title: Sentrifugointi

text: Linkoaminen eli sentrifugointi tarkoittaa seoksen hiukkasten erottamista toisistaan lingolla. Linkoamisessa koeputki kiihdytetään moottorin avulla sopivaan pyörimisnopeuteen tarvittavan keskipakoisvoiman saavuttamiseksi. Kun tarvittava pyörimisnopeus saavutetaan, hiukkaset alkavat erottua toisistaan kokonsa ja tiheytensä perusteella omiksi olomuotoalueikseen. Esimerkiksi verestä saadaan näin erotettua verisolut ja verineste toisistaan. Linkoaminen on tärkeä menetelmä erityisesti lääketieteen ja kemianteollisuuden alalla.


title: Savikiekko

text: Savikiekko on skeet ja trap-ammunnassa käytettävä lentävä maali. Virallisen savikiekon halkaisija on 108 mm, korkeus 14 mm ja paino 105 g (+-5 g). Väri on yleensä oranssi. Savikiekkoja valmistetaan myös erikokoisia ja -värisiä muun muassa sporting-ammuntaan.


title: Savikiekko

text: Savikiekko valmistetaan nykyään nimestään huolimatta pien ja kalkin sekoituksesta.


title: Mille Petrozza

text: Miland ”Mille” Petrozza (s. 18. joulukuuta 1967) on sukujuuriltaan saksalais-italialainen muusikko, joka tunnetaan thrash metal -yhtye Kreatorin laulaja-kitaristina.


title: Mille Petrozza

text: Petrozza perusti jo kouluikäisenä yhtyeen nimeltä Tyrant. Vuonna 1982 hän perusti thrash metal -yhtyeen Tormentor, jonka nimi vaihtui myöhemmin Kreatoriksi. Yhtye on genressään yksi Euroopan tunnetuimpia ja arvostetuimpia.


title: Mille Petrozza

text: Petrozza tunnetaan aggressiivisena ja energisenä esiintyjänä. Hän käyttää nykyään enimmäkseen Jacksonin RR-mallisia kitaroita, aiemmin hän on soittanut mustaa KV2:ta.


title: Mille Petrozza

text: Petrozza soitti myös vuonna 1994 yhtyeessä Voodoocult Slayerin Dave Lombardon ja Death-kitaristi Chuck Schuldinerin kanssa. Vuonna 2010 hän vieraili Volbeatin kappaleessa ”7 Shots” albumilla "Beyond Hell / Above Heaven".


title: Tuomo

text: Tuomo on suomalainen miehen etunimi, Tuomas-nimen muunnelma. Tuomon nimipäivää vietetään suomenkielisessä nimipäiväkalenterissa 21. joulukuuta, jolloin on myös Tomin, Tuomaksen ja Tommin nimipäivä. Suomessa on vuoden 2018 loppuun mennessä syntynyt 16 163 Tuomoa.


title: Kelsey Grammer

text: Allen Kelsey Grammer (s. 21. helmikuuta 1955 Saint Thomas, Yhdysvaltain Neitsytsaaret) on yhdysvaltalainen näyttelijä. Hän on tullut tunnetuksi Suomessa tilannekomedia "Frasierin" Frasier Cranena ja "Simpsoneiden" Sideshow Bobin ääninäyttelijänä. Hän on myös työskennellyt kirjoittajana, ohjaajana ja tuottajana.


title: Kelsey Grammer

text: Grammer on naimisissa Kayte Walshin kanssa ja heillä on kolme yhteistä lasta, vuonna 2012 syntynyt Faith-niminen tytär, vuonna 2014 syntynyt Kelsey-niminen poika ja vuonna 2016 syntynyt Auden James Ellis -niminen poika. Grammerilla on edellisistä suhteistaan neljä lasta.


title: Kelsey Grammer

text: Grammer on poliittiselta kannaltaan republikaani. Hän sai sydänkohtauksen Havaijilla 31. toukokuuta 2008.


title: Kelsey Grammer

text: Grammer on voittanut uransa aikana useita palkintoja, mukaan lukien Emmyjä ja Golden Globeja. Hän on kokenut suvussaan useamman tragedian; väkivaltarikosten uhreina kuolivat sekä sisko että eronnut, pojan harvoin tapaama isä.


title: Twinkie

text: Twinkie on kermatäytteinen kullanruskea leivos, jonka on luonut yhdysvaltalainen Hostess. Sitä valmistaa Continental Baking Co., jonka omistaa kansanscityläinen Interstate Bakeries Corporation. Twinkiet ovat kooltaan noin 10 x 2,5 senttimetriä, ja niitä myydään usein tuplapakkauksissa.


title: Twinkie

text: Yhdysvalloissa twinkiet luokitellaan yleisesti roskaruoaksi. Yksi Twinkie sisältää noin 150 kilokaloria. Twinkieitä valmistetaan vuosittain noin viisisataa miljoonaa kappaletta.


title: Twinkie

text: Twinkiet kehitettiin 6. toukokuuta 1930 leipuri James Dewarin johdolla käyttäen pikkupullapannua, jollaista yleensä käytettiin vain mansikkakauden aikana. Alun perin twinkiet sisälsivät banaanikermatäytteen, mutta tämä korvattiin vaniljakermalla toisen maailmansodan ajan tuontikatkojen vuoksi.


title: Heritabiliteetti

text: Heritabiliteetilla tarkoitetaan muuntelun periytymisen astetta. Luonnossa genotyyppi eli perimä ja fenotyyppi eli ilmiasu ovat erillisiä asioita. Heritabiliteetti on suuruusaste, jolla ilmiasu riippuu geeneistä; toisin sanoen heritabiliteetin mittaaminen on tapa esittää arvio siitä, kuinka paljon jonkun piirteen esiintyminen populaatiossa tietyissä olosuhteissa johtuu yksilön biologisesta koostumuksesta ja kuinka paljon ympäristöstä. Heritabiliteettiarviot perustuvat kuitenkin aina jossakin tietynlaisessa ympäristössä tapahtuviin mittauksiin, mistä syystä ne eivät voi tavoittaa ympäristön kaikkia ja kaikkien mahdollisten ympäristöjen vaikutuksia.


title: Heritabiliteetti

text: Heritabiliteetti (H) mitataan jakamalla geneettinen vaihtelu (V) ilmiasun vaihtelulla (V).


Heritabiliteetti


title: Heritabiliteetti

text:
Heritabiliteetti saa arvoja väliltä 0–1.
Heritabiliteetin selvittäminen toteutetaan kloonien, sisarusten ja puolisisarusten sekä jälkeläisten kautta testaamalla, kuinka samankaltaisia ne ovat ulkomuodoltaan suhteessa siihen, miten läheistä sukua ne ovat perimältään. Mittaaminen voidaan suorittaa myös niin sanotulla valintakokeella. Siinä kaikki yksilöt, joilla joko on tietty piirre tai joilta jokin tietty piirre puuttuu, ryhmitellään yhteen, ja saaduista jälkeläisistä mitataan piirteen tai sen puutteen jakauma.


title: Heritabiliteetti

text: Psykologiassa ihmisten heritabiliteettia tutkitaan kaksostutkimusten ja adoptiotutkimusten avulla.


title: Heritabiliteetti

text: Heritabiliteetti voidaan mitata ainoastaan muunteleville piirteille. Jos jotakin ominaisuutta on populaatiossa kaikilla tai jos sitä ei ole kenelläkään, ei sillä ole heritabiliteettiakaan. Heritabiliteettia ei myöskään voi soveltaa muihin kuin siihen ympäristöön, jossa se on mitattu.


title: Heritabiliteetti

text: Heritabiliteetti on myös piirrekohtainen: jos esimerkiksi korvan kokoon vaikuttavalla jollakin ominaisuudella on suuri heritabiliteetti, ei se tarkoita sitä, että saman yksilön immuunijärjestelmään vaikuttavilla geeneillä olisi sama heritabiliteetti.


title: Heritabiliteetti

text: Voimakkaasti kelpoisuuteen vaikuttavat geenit eli eliölle ympäristössä hyödylliset geenit pienentävät heritabiliteettia, koska luonnonvalinta pienentää vaihtelua.


title: Jean-Denis Délétraz

text: Jean-Denis Délétraz (s. 1. lokakuuta 1963 Geneve) on entinen sveitsiläinen Formula 1 -kuljettaja. Hän osallistui kolmeen Formula 1 -sarjan kilpailuun, joihin hän pääsi mukaan sponsoriensa avustamana.


title: Jean-Denis Délétraz

text: Ennen Formula 1 -uraansa hän saavutti kaksi voittoa ajaessaan Formula Fordia. Formula Fordista hän siirtyi Ranskan Formula 3 -luokkaan vuosiksi 1985–1987. Ensimmäisenä vuonnaan hän sijoittui pisteissä kolmanneksi. Seuraavana vuorossa oli Formula 3000 vuosina 1988–1991. Hän sijoittui parhaimmillaan kaksi kertaa kolmanneksi.


title: Jean-Denis Délétraz

text: Kaudella 1994 formulatalli Larroussella oli talousvaikeuksia, joten se korvasi toisen kuljettajansa Erik Comasin Délétrazilla kauden viimeisessä kilpailussa, sillä Délétrazin sponsorit toivat rahaa tallille. Ensimmäisissä aika-ajoissaan ennen Australian GP:tä 1994 Délétraz onnistui hieman yllättäen jättämään Domenico Schiattarellan Simtekin taakseen, eikä näin ollen joutunut lähtemään viimeisestä lähtöruudusta. Kilpailussa Deletraz ajoi 6 sekuntia kärkeä ja 2 sekuntia tallikaveriaan Hideki Nodaa hitaampia kierrosaikoja. Hänet ehdittiin ohittaa kierroksella 10 kertaa ennen keskeytystä vaihdelaatikkovikaan kilpailun loppupuolella.


title: Jean-Denis Délétraz

text: Kaudella 1995 Pacific -talli ajautui talousvaikeuksiin, jolloin se päätti ajattaa tallipaikastaan maksavia kuljettajia talouden kohentamiseksi. Délétrazilla oli sponsoreita, joten hän pääsi Pacific -talliin kauden 1995 loppupuoliskolla. Tarkoituksena oli ajaa kauden viisi viimeistä kilpailua. Délétrazin ensimmäinen kilpailu uudessa tallissa oli Portugalin GP, joka päättyi keskeytykseen jo kilpailun alkukierroksilla. Délétraz ajoi 12 sekuntia kärkeä ja 7 sekuntia tallikaveriaan hitaampia kierrosaikoja ja joutui kierroksella ohitetuksi jo seitsemännellä kierroksella. Hän joutui keskeyttämään kierroksella 14 käteen iskeneen krampin vuoksi. Seuraavassa kilpailussa, Euroopan GP:ssä Délétraz onnistui paremmin. Hän lähti viimeisestä lähtöruudusta 9 sekuntia kärjelle jääneenä, mutta pääsi sentään maaliin, tosin kilpailun viimeisenä ja 7 kierrosta kärjelle jääneenä.


title: Jean-Denis Délétraz

text: Pian kilpailun jälkeen selvisi, että hänen rahansa eivät olleetkaan päätyneet Pacificin tilille, joten hän joutui jättämään formulat, eikä hän enää koskaan saanut uutta tilaisuutta Formula 1 -sarjassa. Formula 1 -uransa jälkeen hän on ollut aktiivinen Le Mansin 24 tunnin ajossa ja urheiluautoluokissa. Hän on osallistunut Le Mansin 24 tunnin ajoon kahdeksan kertaa ja ollut parhaimmillaan kaksi kertaa viides. Hän on myös voittanut Span 24 tunnin ajon vuonna 2007.


title: Jean-Denis Délétraz

text: Hänen poikansa Louis Delétraz on myös autourheilija.


title: Bleiburgin murhenäytelmä

text: Bleiburgin murhenäytelmä tai Bleiburgin verilöyly oli Jugoslavian puolustusministeri ja kommunistipuolueen johtaja Titon partisaanijoukkojen suorittama joukkomurha ja joukkoraiskaus. Verilöyly tapahtui toukokuun 1945 loppupuoliskolla Slovenian ja Itävallan rajalla, lähellä Bleiburgin kaupunkia.


title: Bleiburgin murhenäytelmä

text: Kroatia oli toisen maailmansodan aikana akselivaltojen miehittämä nukkevaltio Itsenäinen Kroatian valtio eli NDH, jota hallitsi kansallissosialistinen Ustaša-järjestö. Ustašan joukot olivat vuosien 1941 ja 1945 välisenä aikana syyllistyneet kammottaviin julmuuksiin poliittisia vastustajiaan, serbejä, romaneja ja juutalaisia kohtaan.


title: Bleiburgin murhenäytelmä

text: 1. toukokuuta 1945 NHD ja sitä hallitseva Ustaša olivat romahtamaisillaan ja Kroatian pääkaupunki Zagreb oli kolmelta suunnalta Titon partisaanijoukkojen piirittämä. Huhuttiin että Ustašan tekemät raakuudet kostettaisiin kaikille.


title: Bleiburgin murhenäytelmä

text: Tie pohjoiseen oli yhä auki ja siksi Zagrebista lähti useiden kymmenien tuhansien pakolaisten joukko kohti Ison-Britannian miehittämää Itävaltaa. Uskottiin, että sieltä saataisiin turvapaikka. Pakolaisiin kuului Ustašan jäseniä perheineen, Kroatian sotavoimissa taistelleita perheineen, Slovenian valkokaartilaisia ja akselivaltojen puolelle loikanneita kasakoita. Pakolaisia virtasi Itävallan rajalle aina 12. toukokuuta saakka.


title: Bleiburgin murhenäytelmä

text: Jostain syystä Britannia oli sulkenut Itävallan rajan, eivätkä pakolaiset päässeet maahan. Surmaaminen alkoi 16. toukokuuta. Partisaanit ampuivat väkijoukkoa umpimähkään. Ustašan joukkojen jäännökset yrittivät taistella vastaan, mutta ylivoimaa oli liikaa. Tapahtumat saivat traagiset mittasuhteet: siviilejä ammuttiin summittaisesti, on kerrottu laajamittaisesta naisten raiskaamisesta ja kivittämisestä ja miesten mestaamisesta. Teloituksia jatkettiin kaksi viikkoa. Eloonjääneet pakotettiin kävelemään takaisin kotiseuduilleen. Titon oletetaan olleen täysin tietoinen asioiden kulusta. Tapahtumista ei saanut puhua Titon Jugoslaviassa ja se, että niitä ei selvitetty, oli omiaan heikentämään serbien ja kroaattien välejä.


title: Bleiburgin murhenäytelmä

text: On huomattava, että NDH:n julmuuksista todella vastuussa olleita henkilöitä, kuten Ante Pavelić ja Maks Luburić, pääsi Bleiburgin kautta pakenemaan oikeudellista vastuutaan ulkomaille.


title: Bleiburgin murhenäytelmä

text:
Uhrien määrästä on esitetty erilaisia spekulaatioita. Asia ei selvinne ennen Britannian arkistojen aukeamista.
(Kroaatteja noin 250 000, serbejä noin 30 000, saman verran sloveeneja ja montenegrolaisia noin 12 000)


title: Teos (kirjankustantamo)

text: Teos on vuonna 2003 perustettu suomalainen itsenäinen kirjankustantamo, joka keskittyy kotimaiseen kauno- ja tietokirjallisuuteen. Se julkaisee noin 50 kirjaa vuodessa. Käännöskirjallisuutta on julkaistu muutama nimike vuodessa. Vuodesta 2007 yhtiö on julkaissut klassikkokirjoja eri puolilta maailmaa Baabel-sarjassa. Yleiskustantamona Teos julkaisee myös runoutta, esseitä ja lastenkirjallisuutta.


title: Teos (kirjankustantamo)

text: Teoksen kustantamia ovat muun muassa Finlandia-palkinnon saaneet Mikko Rimmisen "Nenäpäivä" (2010), Riikka Pelon "Jokapäiväinen elämämme" (2013), Laura Lindstedtin "Oneiron" (2015) ja Juha Hurmeen "Niemi" (2017). Myös Rimmisen Kalevi Jäntin palkinnon saanut "Pussikaljaromaani" (2004) on Teoksen kustantama. Kolme kustantamon teosta on palkittu Vuoden urheilukirjana: Juha Kanervan ja Vesa Tikanderin "Urheilulajien synty" (2012), Tuomas Kyrön "Urheilukirja" (2011) ja Yrjö Lautelan ja Göran Wallénin "Rakas jalkapallo – Sata vuotta suomalaista jalkapalloa" (2007).


title: Teos (kirjankustantamo)

text: Yksi Teoksen pääomistajista oli Niklas Herlin, joka toimi hallituksen puheenjohtajana. Vuonna 2009 hän omisti 40 prosenttia yhtiöstä.


title: Mario (pelisarja)

text: Mario on Nintendon menestynein videopelisarja. Sen ensimmäinen osa, "Mario Bros.", julkaistiin vuonna 1983 pelihalleissa, mutta pelin päähahmo Mario oli nähty jo vuonna 1980 "Donkey Kong" -nimisessä pelissä. Sarjan ensimmäinen varsinainen konsolipeli "Super Mario Bros." on Guinnessin ennätysten kirjan mukaan kautta aikojen myydyin videopeli, ja sarjan pelejä on myyty maailmanlaajuisesti 184 miljoonaa kappaletta . Pelisarjan päähahmo Mario on myös Nintendon virallinen maskotti.


title: Mario (pelisarja)

text: Pelisarja alkoi tasohyppely-sarjana, mutta on jakautunut sen jälkeen useisiin alasarjoihin, kuten roolipeleihin, urheilupeleihin ja party-peleihin. Tunnettuja alanimikkeitä ovat muun muassa "Mario Kart", "Mario Golf", "Mario Tennis", "Mario Party" ja "Paper Mario". Sarjan päähahmoina esiintyvät Marion lisäksi usein Prinsessa Peach ja Bowser. Tasohyppely-peleissä Marion täytyy yleensä pelastaa Prinsessa Peach Bowserin kynsistä. Myös Marion veli Luigi ja hirmulisko Yoshi ovat esiintyneet useissa peleissä.


title: Mario (pelisarja)

text: Mario esiintyi ensimmäisen kerran vuonna 1981 "Donkey Kong" -pelissä nimellä Jumpman. Pelin Yhdysvaltain versiota varten Nintendo of America päätti antaa Jumpmanille uuden nimen silloisen vuokranantajansa Mario Segalin mukaan. Mariosta tuli maailmankuulu, kun hahmo debytoi Nintendon NES-konsolilla vuonna 1985 pelissä "Super Mario Bros."


title: Mario (pelisarja)

text: Marion luoja on Nintendon peliguru "Shigeru Miyamoto", joka on tuottanut monia Nintendon tunnetuimmista peleistä, kuten "The Legend of Zelda" ja "Pikmin".


title: Mario (pelisarja)

text: Marion ensimmäinen tasohyppelypeli on "Super Mario Bros". Marion ensimmäinen 3D-tasohyppely on Super Mario 64. Yleensä Mario pelastaa Prinsessa Peachiä. Jotta Peach pelastuisi Marion pitää päästä tasojen läpi.


title: Mario (pelisarja)

text: "Mario Kart" -ajopelisarjassa "Mario"-pelien hahmot kisaavat keskenään karting-autoilla. "Mario Kart" eroaa muista ajopeleistä siinä, että se ei pyri simuloimaan tarkasti oikeita autoja, ajo-olosuhteita tai fysiikkaa. Pelaajat ajavat karting-autoillaan rataa ympäri, ja yrittävät päästä ensimmäisenä maaliin. Radan varrelta pelaajat saavat kysymysmerkkilaatikoita rikkomalla erilaisia esineitä, joita voi käyttää puolustautumiseen, hyökkäykseen tai ajokkinsa vauhdin lisäämiseen. Pelit ovat erityisen suosittuja moninpelinä; kaksin- ja nelinpelit, sekä kahdeksan ja jopa 16 pelaajan moninpelit ovat mahdollisia. Sarjan ensimmäinen osa "Super Mario Kart" julkaistiin vuonna 1992 Super Nintendo Entertainment Systemille. "Super Mario Kart" aloitti ensimmäisenä kaltaisenaan pelinä ajopelien karting-alagenren. Seuraava osa, "Mario Kart 64", julkaistiin vuonna 1996 Nintendo 64:lle. Se on sarjan ensimmäinen 3D-peli ja mahdollistaa neljän pelaajan jaetun ruudun moninpelin. Uusin Mario Kart- peli on "Mario Kart 8 Deluxe " Nintendo Switch:lle.


title: Mario (pelisarja)

text: "Mario Tennis" on pelisarja, jossa tennistä pelaavat "Mario"-pelisarjasta tutut hahmot. Peleissä noudatetaan perinteisiä tennissääntöjä, mutta oman lisäyksensä peliin tuovat "Mario"-maailmasta tuodut elementit. Tenniskentissä nähdään perinteisiä massa- ja ruohokenttiä, mutta myös pelisarjan hahmoille ominaiset kotikentät ovat edustettuina, esimerkkinä Donkey Kong -teemainen viidakkokenttä. Vastapuolen pelaajia voi sabotoida muun muassa banaanien ja koopakuorien avulla. Uusin "Mario Tennis" -peli on Mario Tennis Ultra Smash joka julkaistiin 2015 Wii U:lle


title: Mario (pelisarja)

text: "Mario Golf" on urheilupelisarja, jonka on kehittänyt Camelot Software Planning. Sarjan ensimmäiset osat julkaistiin Nintendo 64:lle ja Game Boy Colorille vuonna 1999. "Mario Golf" -pelit ovat golfaamista mariomaisella otteella; nurmella pelaaja voi törmätä vaikka Chain Chomppiin tai lyödä pallon warppiputkeen, jolloin voi päästä lähemmäksi reikää. Sarjassa on ilmestynyt golf-pelejä NES:lle, Game Boylle, Nintendo 64:lle ja Nintendo GameCubelle.


title: Mario (pelisarja)

text: "Mario Party" -sarjan peleissä liikutaan vuorotellen ”pelilaudalla” ja välillä pelataan minipelejä. Jokaisen "Mario Party" -pelin on kehittänyt Hudson Soft ja julkaissut Nintendo. Ensimmäinen "Mario Party" -peli julkaistiin vuonna 1999.


title: Mario (pelisarja)

text: Nintendon ja Squaresoftin vuonna 1996 suunnittelema "" oli ensimmäinen "Mario"-teemainen roolipeli. Roolipelit mahdollistivat Mario-pelien hahmojen ja henkilöiden esittelemisen aiempaa yksityiskohtaisemmin. Vuonna 2003 AlphaDream julkaisi "n", jolle kehitettiin vuonna 2006 jatko-osa "" ja sille taas kehitettiin vuonna 2009 "".


title: Geenikeskeinen evoluutionäkemys

text: Geenikeskeinen evoluutionäkemys eli itsekkään geenin teoria korostaa geenien asemaa evoluutiossa ja sen mekanismeissa. Oleellista on geenin asema luonnonvalinnassa perinteisemmän lajin, populaation, yksilön tai ryhmän sijaan. Geenikeskeisen evoluutionäkemyksen mukaan luonnonvalinta toimii kilpailevien geenien tasolla, lisäten niiden alleelien taajuuksia, joiden fenotyyppiset vaikutukset parantavat niiden eloonjäämiskykyä. Geenikeskeinen näkemys ei kuitenkaan väitä, että luonnonvalinnan pienin yksikkö olisi geeni, vaan se erottaa toisistaan "kopioitujan" ja "kulkuvälineen". Varsinkin Richard Dawkinsin käyttämät käsitteet, kuten "geenin itsekkyys", ovat metaforia.


title: Geenikeskeinen evoluutionäkemys

text: Geenikeskeistä näkökulmaa evoluutioon ovat esittäneet ensimmäisinä George C. Williams 1966 kirjassaan "Adaptation and Natural Selection" ja Richard Dawkins kirjoissa "The Selfish Gene" (suom. "Geenin itsekkyys") ja "The Extended Phenotype". Heidän lisäkseen teoriaa ovat laajentaneet ja jalostaneet monet biologit ja filosofit, kuten John Maynard Smith, Robert Trivers, David Haig, Helena Cronin, David Hull, Philip Kitcher ja Daniel C. Dennett.


title: Geenikeskeinen evoluutionäkemys

text: Laajimmassa muodossaan luonnonvalinnan katsotaan tarkoittavan yksiköiden erilaista eloonjäämiskykyä. Geenillä tarkoitetaan geneettistä yksikköä, joka on niin pieni, että se säilyy läpi sukupolvien ja leviää monina kopioina. Pienet geneettiset yksiköt elävät pitkiä aikoja, jotka voidaan laskea vuosituhansissa ja -miljoonissa. Geenikeskeisen evoluutionäkemyksen mukaan kaikki yksilöt ovat vain geenien "eloonjäämiskoneita".


title: Geenikeskeinen evoluutionäkemys

text: Suvullisesti lisääntyvissä lajeissa yksilö on näkemyksen mukaan liian suuri ja lyhytikäinen geneettinen yksikkö, jotta sen voitaisiin katsoa olevan luonnonvalinnan kannalta merkittävä. Myös yksilöiden ryhmä on näkemyksen mukaan liian suuri yksikkö. Populaatio ei ole näkemyksen mukaan riittävän erillinen yksikkö, jotta se voisi olla luonnonvalinnan yksikkö, eikä se myöskään ole riittävän vakaa eikä yhtenäinen, jotta se "valittaisiin" jonkin toisen populaation kustannuksella. Näkemys korostaa geenien ja niiden kopioiden lähes "kuolemattomuutta", kun taas yksilöt ovat ainutlaatuisia ja niiden elämä on lyhyt.


title: Geenikeskeinen evoluutionäkemys

text: Geenin voidaan väittää elävän jopa miljoonia vuosia; tosin monet geenit eivät selviydy edes ensimmäisestä sukupolvesta eteenpäin.


title: Geenikeskeinen evoluutionäkemys

text: Geenien menestyksen oletetaan johtuvan siitä, että ne voivat tuottaa hyviä eloonjäämiskoneita. Nämä geenit vaikuttavat eloonjäämiskoneen yksilönkehitykseen siten, että se voi hieman suuremmalla mahdollisuudella elää ja tuottaa jälkeläisiä, kuin jos sillä olisi jonkin kilpailevan geenin tai alleelin ominaisuudet.


title: Geenikeskeinen evoluutionäkemys

text: Universaalia "hyvän" geenin ominaisuutta ei periaatteessa ole tai sitä on vaikea osoittaa, mutta on ehdotettu, että geenien tasolla altruismin pitäisi olla "huonoa" ja itsekkyyden "hyvää". Näin siksi, että geenien alleelit käsitetään kilpailevan suoraan eloon jäämisestä, koska geenivaraston alleelit kilpailevat paikasta tulevien sukupolvien kromosomeissa. Jokaisella geenillä, joka käyttäytyy siten, että sen eloonjäämiskoneen mahdollisuudet geenivarastossa kasvavat sen alleelien kustannuksella, on tämän määritelmän mukaan taipumus jäädä eloon.


title: Viipurin taistelu (Suomen sisällissota)

text: Viipurin taistelu oli Suomen sisällissodan viimeinen suuri taistelu, joka käytiin Viipurin kaupungin hallinnasta 24.–29. huhtikuuta 1918 punakaartin ja valkoisten välillä. Taistelu päättyi valkoisten vallatessa Viipurin.


title: Viipurin taistelu (Suomen sisällissota)

text: Taistelussa valkoisten armeijalla oli 18 400 sotilasta ja 82 tykkiä. Vastaansa he saivat yli 7 000 sotilasta sekä lisäksi venäläisiä tykkejä ja vapaaehtoisia. Todelliset taistelut olivat ilmeisesti varsin vähäisiä, valkoiset kohtasivat vain hajanaista ja heikosti johdettua vastarintaa. Valkoisten voitettua taistelun punaisten johtajat ja joukosta jäljelle jääneet pakenivat Venäjälle. Taistelussa otettiin vangiksi noin 4 000–5 000 punaista.


title: Viipurin taistelu (Suomen sisällissota)

text: Saksalaisten noustua maihin Etelä-Suomessa punaisten hallitus eli Kansanvaltuuskunta oli 9. huhtikuuta siirtynyt Helsingistä Viipuriin. Viipuri oli tämän jälkeen punaisten pääkaupunki ja Länsi-Suomen evakuoinnin jälkeen se oli huhtikuun lopulla myös tärkein punaisten hallussa vielä olleista Suomen kaupungeista. Punaisten sodanjohdon strategiana oli pyrkiä luomaan uusi länsirintama Kymenlaaksoon ja säilyttää Karjalan kannaksella maayhteys Venäjälle.


title: Viipurin taistelu (Suomen sisällissota)

text: Valkoisten päämajassa oli suunniteltu Viipurin valtausta jo helmikuusta 1918 lähtien, mutta suunnitelman toteuttaminen lähti liikkeelle vasta kun mittava Tampereen valtaus oli saatu päätökseen huhtikuun alussa. Operaatiota varten muodostettiin uusi Itäarmeija, jonka komentajaksi tuli aiempi Savon ryhmän päällikkö, kenraalimajuri Ernst Löfström. Hänen alaisuuteensa muodostettiin kolme suunnilleen rykmentin vahvuista ryhmää, joihin kuului yhteensä 18 400 miestä. Pohjoista ryhmää (n. 5 200 miestä) komensi everstiluutnantti Aarne Sihvo, keskistä ryhmää (n. 7 700 miestä) kenraalimajuri Karl Fredrik Wilkman ja eteläistä ryhmää (n. 5 200 miestä) saksalainen eversti Eduard Ausfeld. Ausfeldin oli määrä aloittaa operaatio hyökkäämällä Karjalan kannaksen itäosasta Terijoelle ja eristää siten Viipurin punaiset Venäjästä sekä torjua mahdolliset Venäjältä tulevat apujoukot. Tämän jälkeen Sihvon oli määrä saartaa Viipuri lännestä ja lopuksi Wilkmanin tuli vahvimman ryhmän komentajana vallata kaupunki idästä.


title: Viipurin taistelu (Suomen sisällissota)

text: Punaisten puolella ylipäällikkönä toimi kansanvaltuuskunnan puheenjohtaja Kullervo Manner, joka oli julistettu diktaattoriksi. Tosiasiassa punaisten sotatoimia Karjalassa johti kuitenkin itäisen rintaman komentaja Oskar Rantala. Venäläinen eversti Mihail Svetšnikov oli vielä kansanvaltuuskunnan sotilaallisena neuvonantajana Viipurissa. Hän oli laatinut huhtikuun alkupuolella punaisille puolustussuunnitelman, joka edellytti silloisten asemien pitämistä Karjalassa.


title: Viipurin taistelu (Suomen sisällissota)

text: Saarto-operaatio alkoi 19. huhtikuuta, kun Ausfeldin joukot aloittivat etenemisensä itäisellä kannaksella. Joukot saapuivat 21. huhtikuuta Kivennavalle, jossa ne jakautuivat kahtia. Ausfeld sai suunnitellusti katkaistua Pietarin radan Raivolassa illalla 23. huhtikuuta ja valtasi myös Terijoen ja Kuokkalan huhtikuun 24. päivän aamuun mennessä. Terijoen punaisten komentaja Heikki Kaljunen onnistui vielä pelastamaan saarretut joukkonsa murtautumalla panssarijunan avulla valkoisten linjojen läpi Venäjän puolelle.


title: Viipurin taistelu (Suomen sisällissota)

text: Valkoisten päähyökkäys kohti Viipuria käynnistyi illalla 23. huhtikuuta. Alkuperäisenä tarkoituksena oli saartaa punaiset Viipurin pohjoispuolelle, jolloin taistelulta itse kaupungissa vältyttäisiin. Wilkmanin ryhmään kuulunut, saksalaisen eversti Ulrich von Colerin komentama hyökkäyskiila valtasi Viipurin maalaiskuntaan kuuluneen Talin kylän 24. huhtikuuta, mutta Coler ei sen jälkeen malttanutkaan jatkaa saartoliikettä, vaan päätti vastoin saamiaan ohjeita yrittää suoraan Viipurin valtaamista. Colerin joukot etenivät vielä saman päivän iltana aivan kaupungin edustalle Papulanlahden itärannalle, mutta juuttuivat paikoilleen punaisten puolustuksen osoittautuessa odotettua sitkeämmäksi. Wilkmanin ryhmän toinen, jääkärieversti Erik Jernströmin komentama hyökkäyskiila valtasi Viipurin eteläpuolella Kämärän ja Säiniön 24. huhtikuuta. Se saapui seuraavana päivänä ankarien taisteluiden jälkeen kaupungin edustalle kaakosta. Kolmas, jääkärimajuri Helge Savoniuksen komentama hyökkäyskiila juuttui taisteluihin Muolaanjärven pohjoispuolella eikä osallistunut Viipurin piiritykseen.


title: Viipurin taistelu (Suomen sisällissota)

text: Kullervo Mannerin esikunta antoi illalla 23. huhtikuuta määräyksen, että koko punaisten keskisen rintaman olisi peräännyttävä Viipuriin, josta oli tarkoitus jatkaa edelleen Venäjälle. Antrean, Joutsenon ja Taipalsaaren rintamien punaiset irtautuivat asemistaan 24.–25. huhtikuuta välisenä yönä ja aloittivat perääntymisen kohti Viipuria. Kun Sihvon ryhmä aloitti hyökkäyksensä Joutsenossa aamulla 25. huhtikuuta, hänen joukkonsa kohtasivat punaisten asemat tyhjinä. Sihvon joukot ryhtyivät takaa-ajoon, mutta Colerin tekemän käännöksen vuoksi pääosa keskisen rintaman punaisista onnistui livahtamaan Viipuriin Sihvon ja Colerin ryhmien väliin jääneestä aukosta. Kuten Tampereen taistelun kohdalla, punaisten saartaminen kaupungin pohjoispuolelle siis epäonnistui ja motti muodostui itse kaupunkiin.


title: Viipurin taistelu (Suomen sisällissota)

text: Koko punaisten kansanvaltuuskunta pakeni Viipurista laivasaattueessa Pietariin 25. huhtikuuta vastaisena yönä. Kansanvaltuutetuista ainoastaan Edvard Gylling jäi Viipuriin jatkamaan taistelun johtamista. Viipurin punaisten johto järjestäytyi uudelleen kokouksessa, joka pidettiin Viipurin linnassa huhtikuun 25. päivän iltana Oskar Rantalan johdolla. Kokouksessa päätettiin jatkaa taistelua. Erään tiedon mukaan Viipurin puolustus jaettiin kolmeen lohkoon, joista Otto Vuoristo sai komentoonsa pohjoisen, Viktor Ripatti itäisen ja Jalmari Parikka läntisen rintaman.


title: Viipurin taistelu (Suomen sisällissota)

text: Viipurin punaiset puolustajat onnistuivat torjumaan valkoisten ensimmäiset valtausyritykset 25. ja 26. huhtikuuta, minkä jälkeen valkoisten ylipäällikkö Gustaf Mannerheim määräsi keskeyttämään hyökkäämisen pariksi päiväksi. Eversti Jernströmin komentamat viisi pataljoonaa kärsivät suuria tappioita yrittäessään 26. huhtikuuta hyökätä kohti Viipuria idästä avoimen maaston läpi suoraan päin punaisten konekivääritulta. Henkiin jääneet pääsivät vasta yön pimettyä perääntymään turvaan. Punaiset kukistivat 24. huhtikuuta myös maan alta aseisiin nousseen Viipurin suojeluskunnan, joka oli saanut hetkellisesti haltuunsa Patterinmäen. Viipurin puolustuksesta piirityspäivinä vastasivat lähinnä kaupunkiin pakkautuneet punaisten Karjalan rintaman joukot, sillä kaupungilta haalitut punakaartilaiset karkailivat jatkuvasti asemistaan.


title: Viipurin taistelu (Suomen sisällissota)

text: Punaisten tilanteen näyttäessä pidemmän päälle epätoivoiselta Gylling sai järjestettyä 26. huhtikuuta kaupungin pohjoiselle rintamalle kahden tunnin tulitauon ja hänen johtamansa valtuuskunta yritti sen aikana neuvotella antautumisehdoista Colerin kanssa. Coler vaati kuitenkin ehdotonta antautumista eikä luvannut antautuville punaisille edes Haagin sopimuksen mukaista hengen turvaa, joten Viipurin puolustajat päättivät taistella viimeiseen asti ja yrittää ulosmurtautumista saarretusta kaupungista. Noin 1 000 punaista onnistui pääsemään huhtikuun 27. päivän iltana Viipurinlahden itärantaa pitkin Koiviston suuntaan ja seuraavana päivänä pakeni vielä pienempi joukko etelään. Punaisten siviilien, haavoittuneiden ja venäläisten evakuointia Viipurista Pietariin jatkettiin lisäksi laivoilla huhtikuun 28. päivän aamuun saakka. Toiset päättivät pakenemisen sijaan suorittaa viimeisen koston ennen kaupungin odotettavissa olevaa kukistumista. Hjalmar Kaipiaisen johtama punakaartilaisryhmä toteutti 27.–28. huhtikuuta lääninvankilassa valkoisten vankien joukkomurhan.


title: Viipurin taistelu (Suomen sisällissota)

text: Valkoisten ratkaiseva hyökkäys Viipurin keskikaupungille alkoi huhtikuun 28. päivän vastaisena yönä keskiyöllä kaupungin itäpuolelta. Hyökkäystä edelsi mittava tykistövalmistelu, jonka yhteydessä täysosuman saanut punaisten ammusvarasto Patterinmäellä räjähti kokonaan ja useat Viipurin kaakkoiset esikaupungit kuten Kolikkoinmäki kärsivät suuria vaurioita. Punaisten etulinja murtui nopeasti, mutta tilapäinen puolustuslinja onnistuttiin vielä luomaan Havin kukkulalle ja linnoitetulle Patterinmäelle. Punaiset tekivät vastarintaa hieman yli vuorokauden ajan, mutta huhtikuun 29. päivän aamuun mennessä valkoiset saivat kaupungin haltuunsa. Huomattava osa kaupungin puolustajista oli edellisenä yönä lähtenyt joukolla yrittämään ulosmurtautumista länteen Haminan suuntaan, ja mukaan lähti suuri määrä siviilejä. Joukkoa johtivat Rantala, Parikka ja Vuoristo, mutta pakoretki eteni pääosin spontaanisti ja täysin järjestäytymättömästi. Sihvon joukot katkaisivat punaisten kolonnan pakotien Viipurin maalaiskunnassa käydyssä Naulasaaren taistelussa. Naulasaaressa käytiin yön aikana sekavaa kamppailua, kunnes punaisten etujoukko jäi päivän sarastaessa ansaan peltoaukealle keskelle valkoisten konekivääritulta. Lopulta noin 5 000–6 000 punaista antautui aamulla 29. huhtikuuta Naulasaaren ja Tienhaaran aseman välillä. Taistelussa kaatui noin 500 punaista. Otto Vuoristo ampui itsensä antautumisen yhteydessä.


title: Viipurin taistelu (Suomen sisällissota)

text: Kaupungin valloituksen jälkeen valkoiset joukot suorittavat Viipurissa etnisen puhdistuksen, joka kohdistui venäläisiin tai surmaajien venäläisiksi mieltämiin henkilöihin. Viipurin linnan vallihautojen luona ja muualla kaupungin ympäristössä suoritetuissa teloituksissa ammuttiin ainakin 327 sotilasta tai siviiliä venäläisinä, todennäköisesti yhteensä 360–420 henkeä. Teloitetuista venäläisistä suurin osa oli valkoista osapuolta kannattavia upseereita, ylempiä sotilasvirkamiehiä tai siviilejä. Teloitetuksi joutui myös 23 nuorta ja koululaista, nuorimpina 12- ja 13-vuotiaat lapset. Venäläisten lisäksi teloitettujen joukossa oli ainakin 23 puolalaista, 2 tataaria, 2 italialaista, 3 virolaista, 2 juutalaista ja yksi Liivinmaan saksalainen. Naisia teloitettujen joukossa tiedetään olleen ainakin kolme.


title: Viipurin taistelu (Suomen sisällissota)

text: Kaupungissa suoritettuihin etnisiin puhdistuksiin osallistuivat useat eri sotilasosastot ja -henkilöt, kuten Kajaanin sissirykmentti ja Saksassa koulutuksensa saaneet jääkärit. Teloitusten jälkeen teloitetuilta ryöstettiin henkilökohtaiset arvoesineet ja käyttökelpoiset vaatteet.


title: Killers (Kissin albumi)

text:
Killers on Kiss -yhtyeen vuonna 1982 julkaistu kokoelma-albumi. Levy sisältää neljä uutta studiokappaletta ja kahdeksan vanhaa, uudelleen miksattua kappaletta. Levyllä soittavat Gene Simmons, Paul Stanley, Ace Frehley, Bob Kulick ja Eric Carr.
Albumi julkaistiin Euroopassa, Australiassa, sekä Japanissa sisältäen hieman eri kappaleet kussakin.
"Killersiä" ei julkaistu lainkaan Yhdysvalloissa.


title: Killers (Kissin albumi)

text:
A-puoli
B-puoli


title: Killers (Kissin albumi)

text: Uudet kappaleet merkitty U.


title: Gaspar Corte-Real

text: Gaspar Corte-Real (n. 1450 – 1501?) oli portugalilainen löytöretkeilijä, joka etsi niin sanottua luoteisväylää.


title: Gaspar Corte-Real

text: Portugalilainen Vasco da Gama oli vuonna 1498 kiertänyt Afrikan ja löytänyt meritien Euroopasta Intiaan. Samaan aikaan Euroopassa liikkui kuitenkin huhuja, joiden mukaan englantilaisten tukema Giovanni Caboto olisi löytänyt Pohjois-Atlantin yli länteen purjehtimalla vaihtoehtoisen, nopeamman reitin Aasiaan. Portugalin kuningas Emanuel I päätti ottaa näistä huhuista selvää ja pyysi vuonna 1500 Gaspar Corte-Realia purjehtimaan samoille seuduille kuin Caboto aiemmin. Kuningas lupasi hänelle palkkioksi kaikki purjehduksen tuotot.


title: Gaspar Corte-Real

text: Corte-Real oli Azorien kuvernöörin poika, ja hänellä oli kokemusta Atlantilla purjehtimisesta. Niinpä hän selviytyi Atlantin yli ja saapui autioon ja jäiseen maahan, jota hän luuli Aasian osaksi. Nykyään kuitenkin tiedetään, että Grönlanti sijaitsee varsin kaukana Aasiasta.


title: Gaspar Corte-Real

text:
Vuonna 1501 Corte-Real yritti uudelleen Aasiaan, tällä kertaa kolmella laivalla. Löytyi maa, jossa kasvoi paljon metsää (nykyinen Newfoundland tai Labrador). Saadakseen matkasta jotakin tuottoa portugalilaiset kaappasivat mukaansa paikallisia intiaaneja, jotka saattoi myöhemmin myydä orjiksi. Kaksi laivaa lähti takaisin Portugaliin, kun taas Corte-Real jatkoi yhdellä laivalla Amerikan rannikon tutkimista, ehkä toivoen löytävänsä jotain mielenkiintoisempaa kuin metsää ja intiaaneja.
Corte-Realin myöhemmästä kohtalosta ei tiedetä mitään. Hänen veljensä Miguel lähti vuonna 1502 etsimään veljeään, mutta katosi itsekin jonnekin Atlantille. Vuonna 1503 toinen veli Vasco Añes olisi ollut halukas etsimään kadonneita veljiään, mutta Portugalin kuningas päätti tässä vaiheessa, että asia oli loppuunkäsitelty. Vasco Añes ei saanut purjehduslupaa.


title: Gaspar Corte-Real

text: Corte-Realin löytöretkistä on säilynyt hyvin vähän tietoa, mutta häntä voitaneen luonnehtia varhaiseksi luoteisväylän etsijäksi. Portugalilaiset eivät tiettävästi yrittäneet perustaa siirtokuntia Corte-Realin löytämille maa-alueille.


title: Tohvelieläimet

text: Tohvelieläimet ("Paramecium") ovat ripsieläimiin kuuluvia yksisoluisia eliöitä. Ne kuuluvat "Chromalveolata"-eliökuntaan. Muiden ripsieläinten tavoin tohvelieläimillä on solukalvossa ripsiä, joiden avulla solu liikkuu ja pyydystää ravintohiukkasia. Tohvelieläimet ovat 100–300 mikrometriä pitkiä, joten niitä ei näe paljain silmin, mutta sen voi nähdä liikehtivän vesilätäkössä. Ravinnokseen ne käyttävät sekä erilaisia bakteereja että muita pienempiä yksisoluisia eliöitä ja kasvisoluja.


title: English Electric Canberra

text: English Electric Canberra oli ensimmäisen sukupolven suihkupommittaja. Sitä valmistettiin suuria määriä 1950-luvulla; 901 konetta Englannissa, 48 konetta Australiassa sekä 403 lisenssikonetta Yhdysvalloissa nimellä Martin B-57. Tyyppi oli käytössä aina vuoteen 2006 asti. NASAlla on ilmakehätutkimuskäytössä kaksi B-57-konetta.


title: English Electric Canberra

text: Canberra löi 1950-luvun lopulla lentokoneiden korkeusennätyksen kolmesti. Se ylitti vuonna 1955 maagisena pidetyn rajan, 20 km eli 20 000 m (66 000 jalkaa). Tuohon aikaan mainittuun korkeuteen ylsivät ainoastaan rakettikäyttöiset, ns. X-sarjan amerikkalaiset koekoneet. Canberra oli suhteellisen edullinen valmistuskustannuksiltaan, varsinkin esim. B-58 Hustleriin verrattuna. Sitä pidettiin myös varsin luotettavana käyttövarmuudeltaan. English Electric Canberra oli palveluksessa Yhdysvaltain ja Australian ohella, mm. Perussa, Intiassa sekä jopa Ruotsissa (2 konetta). Koneen luotettavuudesta kertoo paljon sen saama harvinaisen pitkä palvelusikä, mikä lähentelee B-52:n vastaavaa (5 vuosikymmentä).


title: English Electric Canberra

text: English Elecric Canberra oli mahdollista varustaa myös ydinpommein. Tässä käyttötarkoituksessa olisivat kyseeseen tulleet etupäässä sekä taktinen ydinase Red Beard, että WE-177A. Myöhemmin oli W28 eräs mahdollisuus tämän konetyypin ydinarsenaaliin.


title: English Electric Canberra

text:
Ulkomuodoltaan Canberra on erittäin helppo tunnistettava. Koneella on suhteellisen mittava siipipinta-ala, ja sen siivet ovat niin sanotut trapetsimuotoiset, kuten saksalaisissa Bf-109 sekä Fw-190. Brittiläisissä koneissa trapetsisiipirakenne olikin suhteellisen harvinainen - elliptinen siipi oli sitä paljon yleisempi. Vuoden 1949 konsepti näkynee myös tuolle ajalle tyypillisenä läpisiiven olevana moottorin rakenteena. Joidenkin versioiden siivistä tulivat pidemmät. Se teki suuremman lentokorkeuden mahdolliseksi. Kone rikkoikin entisiä korkeusennätyksiä.
Ensimmäisen sarjan jälkeen yhdysvaltalaisen version ohjaamo muutettiin peräkkäin istuttavaksi.


title: Strength and Honour

text: Strength and Honour on suomalaisen black metal -yhtye Satanic Warmasterin ensimmäinen täyspitkä albumi. Suomennettuna levyn nimi tarkoittaa "voimaa ja kunniaa".


title: Strength and Honour

text: Alkuperäinen julkaisija Northern Heritage on ottanut levystä neljä 1000 kappaleen lisäpainosta. Levyn vinyyli- sekä kasettiversio sisältää lisäraidan nimeltä Legion Werewolf. Kappale löytyy myös Northern Heritagen vuonna 2007 julkaisemasta albumin viidennestä cd-painoksesta.


title: You Wanted the Best, You Got the Best!!

text: You Wanted the Best, You Got the Best!! on yhdysvaltalaisen hard rock -yhtye Kissin livealbumi. Albumin julkaisi 25. kesäkuuta 1996 levy-yhtiö Mercury Records CD- ja vinyylilevynä sekä C-kasettina. Japanissa albumin julkaisupäivä oli 5. heinäkuuta 1996, ja sen kappalelista erosi kansainvälisesti julkaistun version vastaavasta. "You Wanted the Best, You Got the Best!!" on taltioitu yhtyeen konserteissa vuosien 1975–1996 välillä.


title: You Wanted the Best, You Got the Best!!

text: Mercury Records julkaisi albumin Alive/Worldwide Tour -kiertueen tueksi. Albumi on saanut nimensä yhtyeen konserttien alussa kuultavasta kuulutuksesta, jonka myötä yhtye saapuu lavalle. Recording Industry Association of America sertifioi "You Wanted the Best, You Got the Best!!:in" ylittäneen kultalevyn myyntirajan Yhdysvalloissa 21. toukokuuta 1997. Albumia on myyty Yhdysvalloissa yli puoli miljoonaa kappaletta. Se nousi Billboard 200 -albumilistalla parhaimmillaan sijalle 17, ja pysyi listalla kaikkiaan 11 viikon ajan. Suomessa "You Wanted the Best, You Got the Best!!" ylsi virallisen albumilistan sijalle 39.


title: You Wanted the Best, You Got the Best!!

text: Kappaleiden lisäksi albumi sisältää Jay Lenon toimittaman 17-minuuttisen haastattelun, jossa Leno haastattelee yhtyeen alkuperäisen kokoonpanon jäseniä. Valtaosa albumin kappaleista on peräisin kahdelta yhtyeen 1970-luvun livealbumilta, "Alive!:lta" (1975) ja "Alive II:lta" (1977). ”Room Service”, ”Take Me”, ”Let Me Know” ja ”Two Timer” ovat albumiin kirjattujen tietojen mukaan edellä mainittujen albumien ennen julkaisemattomia ylijäämäkappaleita, ja ”New York Groove” puolestaan taltiointi Unmasked Tour -kiertueen konsertista vuodelta 1980. Kappaleessa rumpuja soittaa yhtyeen silloinen rumpali Eric Carr. Albumin ennen julkaisemattomien kappaleiden alkuperä on jokseenkin hämärän peitossa, sillä esimerkiksi Paul Stanleyn ja Gene Simmonsin laulu- ja Peter Crissin rumpuosuuksien on arveltu olevan uudelleen studiossa taltioituja, ja yhtyeessä vuosina 1984–1996 soittanut soolokitaristi Bruce Kulick on kertonut soittaneensa albumin kappaleisiin kitaraosuuksia.


title: You Wanted the Best, You Got the Best!!

text: Albumilta julkaistiin vuonna 1996 promosingle ”New York Groove” yksinoikeudella Blockbuster-videovuokraamoketjun toimipisteisiin Yhdysvalloissa ja Kanadassa.


title: You Wanted the Best, You Got the Best!!

text: Kriitikoiden keskuudessa "You Wanted the Best, You Got the Best!!" sai melko negatiivisen vastaanoton: muun muassa AllMusic-sivuston Stephen Thomas Erlewine kritisoi albumin rakennetta ja kirjoitti albumin nimen olevan ”harhaanjohtava”, ja "Rolling Stonen" arvostelussa albumin kritisoitiin olevan ”hävytön osa yhtyeen reunion-kiertueen markkinointia.”


title: You Wanted the Best, You Got the Best!!

text: Albumin Japanissa julkaistu CD-levy ja Yhdysvaltain LP-versio sisältävät kappaleen ”New York Groove”, joka on taltioitu Unmasked Tour -kiertueen konsertissa Australian Sydneyssa 11. marraskuuta 1980.


title: Tiimari

text: Tiimari oli 1970-luvulta vuoteen 2014 toiminut suomalainen kauppaketju, joka myi muun muassa koulu- ja askartelutarvikkeita sekä lahjatavaroita. Tiimarilla oli vuonna 2012 yhteensä 194 myymälää Suomessa ja Baltian maissa. Tiimarin pääkonttori sijaitsi Vantaalla, varasto ja logistiikka Lahdessa.


title: Tiimari

text: Yhtiö jätti konkurssihakemuksen 18. syyskuuta 2013, ja Vantaan käräjäoikeus asetti sen konkurssiin 20. syyskuuta 2013.


title: Tiimari

text: Kari Sulkanen, antikvariaatin pitäjän poika, perusti vaimonsa kanssa KarvaMarja-nimisen kirja- ja paperikaupan Lahden keskustaan vuonna 1971. Nimi tuli miehen lempinimestä ja vaimon etunimestä. Vuoteen 1975 mennessä liikkeitä oli jo kahdeksan ja nimeksi oli vaihtunut Tiimari. Saadakseen myyntiin erilaista tavaraa kuin muut samoja tukkuliikkeitä käyttävät kilpailijat Sulkaset alkoivat tehdä hankintamatkoja Eurooppaan ja Aasiaan.


title: Tiimari

text: 1980-luvun puoleenväliin mennessä ketju oli kasvanut 50 liikkeen kokoiseksi, ja 1990-luvun puolessavälissä liikkeitä oli 150. Vuonna 1990 omistajaksi tuli Rautakirja Oy, mutta Kari Sulkanen jäi alkuun toimitusjohtajaksi. Vuonna 1998 Sulkanen tuli takaisin omistajaksi yhdessä CapMan Oyj:n kanssa. Vuonna 2006 yritys sulautettiin mainoslahjabisneksessä toimineeseen pörssiyhtiö Leo Longlifeen, jonka nimeksi muutettiin Tiimari Oyj.


title: Tiimari

text: Marraskuussa 2007 Tiimari hankki omistukseensa ruotsalaisen sisustustauluihin, kehyksiin ja piensisustamiseen erikoistuneen franchising-vähittäismyyntiketju Gallerixin, jonka se myi toimivalle johdolle 2012.


title: Tiimari

text:
Tiimarin varatoimitusjohtaja Jarkko Kaalikoski kuvasi yrityksen kohderyhmää ja toiminta-ajatusta 2000-luvulla näin:
Kun nuori neiti miettii, mitä viikkorahallaan tekee, hänellä on monta vaihtoehtoa. Hän voi mennä leffaan, ostaa hampurilaisen tai jonkin kivan tavaran. Meidän tehtävämme on tarjota neidin rahoille hyvä vaihtoehto ja vastine.


title: Tiimari

text: Yhtiö asetettiin konkurssiin syyskuussa 2013. Konkurssipesä irtisanoi ensin kaikki yhtiön työntekijät mutta palkkasi lähes kaikki takaisin ja jatkoi yhtiön toimintaa etsien samalla toiminnoille ostajaa. Neuvotteluita käytiin noin kymmenen eri tahon kanssa, mutta ostajaa ei löytynyt, ja liikkeiden toiminta lopetettiin alkuvuodesta 2014.


title: Tiimari

text: 5. maaliskuuta 2014 uutisoitiin, että konkurssiin ajautuneen yhtiön liiketoiminnasta ostaja oli löytynyt ainoastaan Tiimari-tuotemerkille. Konkurssipesän hoitajan Pekka Jaatisen mukaan se myytiin joillakin kymmenillä tuhansilla euroilla. Ostaja oli suomalainen liikemies Petri Rantanen, joka sittemmin avasi uudet Tiimari-nimellä toimivat myymälät Kouvolaan ja Lahteen. Lahdessa toimiva Tiimari kuitenkin suljettiin alkuvuodesta 2018. Nykyisellään ainoa Tiimari -myymälä sijaitsee Kouvolassa.


title: Kuinka äkäpussi kesytetään

text: Kuinka äkäpussi kesytetään () on William Shakespearen noin vuonna 1594 kirjoittama komedia. Se kuuluu Shakespearen varhaisimpiin näytelmiin.


title: Kuinka äkäpussi kesytetään

text: Johdannossa luodaan tilanne näytelmästä näytelmän sisällä. Lordi päättää tehdä kepposen sammuneelle juopolle Christpoher Slylle. Sly puetaan lordin asusteisiin ja sijoitetaan hienoon sänkyyn. Kun Sly herää, hänelle kerrotaan, että hän on suuri lordi, joka on menettänyt muistinsa ja hänen muistikuvansa oluthuoneista ovat vain unta.


title: Kuinka äkäpussi kesytetään

text: Näiden kohtausten jälkeen Slylla on vain kaksi vuorosanaa ja Shakespeare lähes hylkää näytelmä näytelmässä-ajatuksen ja tämä tehokeino jätetäänkin usein pois näytelmää esitettäessä.


title: Kuinka äkäpussi kesytetään

text: Johdannossa on kaksi viittausta Marian Hacketiin, joka piti oluthuonetta Wincotissa (johdanto, 2,21) ja Cicely Hacketiin (johdanto 2,89). Wincot oli pikkuruinen kylä runsaan kuuden kilometrin päässä Stratford-upon-Avonista. Tätä viittausta pidetään todisteena sille näkemykselle, että William Shakespeare of Stratford kirjoitti itse näytelmänsä.


title: Kuinka äkäpussi kesytetään

text: Lucentio on saapunut Padovaan suorittaakseen opintonsa. Hänen palvelijansa Tranio kehottaa häntä nauttimaan myös muista nuoruuden iloista.


title: Kuinka äkäpussi kesytetään

text: Varakas kauppias Baptista Minola tulee näyttämölle kahden tyttärensä, äkäpussimaisen Katherinen (Kate) ja lempeäluontoisen Biancan, kanssa. Baptista ilmoittaa kahdelle Biancan kosijalle, Gremiolle ja Hortensiolle, että kukaan ei saa naida Biancaa ennen kuin Kate on päässyt naimisiin. Kilpakumppanit pitävät aviomiehen löytämistä Katelle vaikeana tämän ailahtelevaisesta luonteesta johtuen, huolimatta runsaista myötäjäisistä. Samalla Lucentio kuitenkin vannoo saavansa Biancan itselleen.


title: Kuinka äkäpussi kesytetään

text: Onneksi Hortension ystävä Petruchio saapuu kaupunkiin etsimään rikasta vaimoa. Hän ei ole ollenkaan kiinnostunut vaimon luonteesta tai ulkonäöstä, kunhan hän vain pääsee rikkaisiin naimisiin.


title: Kuinka äkäpussi kesytetään

text: Toivoen, että Petruchio ratkaisee Katen ongelman ja kuultuaan, että Baptista haluaa tyttärilleen opettajat, Biancan kolme kosijaa laativat suunnitelmiaan Biancan voittamiseksi itselleen.


title: Kuinka äkäpussi kesytetään

text: Kate ja Bianca tappelevat kotona. Kate on sitonut Biancan ja lyö tätä. Yhtäkkiä kosijat saapuvat. Hortensio on naamioinut itsensä musiikinopettajaksi, jotta voisi viettää aikaa Biancan kanssa ja salassa liehitellä tätä. Gremiolla on toisenlainen suunnitelma: hän on palkannut latinanopettajan, minkä ansiosta hän itse voi neuvotella Baptistan kanssa myötäjäisistä. Hän ei kuitenkaan tiedä, että hänen palkkaamansa opettaja on itse asiassa hänen kilpakumppaninsa Lucentio. Tranio taas on naamioinut itsensä Lucentioksi, jotta voisi neuvotella myötäjäisistä Baptistan kanssa. Petruchio saapuu omana itsenään.


title: Kuinka äkäpussi kesytetään

text: Baptista lähettää opettajat neuvomaan tyttäriä ja keskustelee taloudellisista asioista Petruchion kanssa. Hortensio saapuu pian luuttu rikkoutuneena, Katen ansiosta. Kate itse yritää saada Hortension luopumaan yrityksestä, mutta kohtaa vertaisensa sanankäyttäjän (Kate loukkaa Petruchiota, joka muuntaa jokaisen loukkauksista seksuaaliseksi vihjailuksi). Baptista hyväksyy taistelun.


title: Kuinka äkäpussi kesytetään

text: Seuraavaksi Baptista harkitsee kumpi, Lucentio (todellisuudessa Tranio) vai Gremio, saa naida Biancan. Kumpikin sanoo rakastavansa häntä, joten kosijoiden tuoma varallisuus muodostuu ratkaisevaksi tekijäksi. Riippumatta siitä kuinka paljon Gremio lupaa, pystyy Tranio aina lupaamaan enemmän, koska hän voi vedota isältään Vincentiolta tulossa olevaan perintöön. Baptista hyväksyy Biancan ja Lucention välisen avioliiton sillä ehdolla, että Vicentio esittää todisteen perinöstä viikon kuluessa.


title: Kuinka äkäpussi kesytetään

text: Tranio pohtii kenet hän voisi saada näyttelemään Vincentiota.


title: Kuinka äkäpussi kesytetään

text: Naamioituneet opettajat jatkavat liehittelyään, kunnes Bianca kutsutaan auttamaan Katherinea hääpuvun kanssa. Petruchion ja Katherinen häät ovat omituinen tapahtuma: Petruchio pukeutuu kummallisesti, toimii vastoin lähes kaikkia hyviä tapoja ja häviää Katherinen kanssa jo ennen ruokailua. Bianca huomauttaa sisarensa olevan hullu. Korjatakseen tilanteen Baptista Minola käskee Biancaa ja tämän tulevaa aviomiestä Lucentiota ottamaan Katherinen ja Petruchion paikan juhlapöydässä.


title: Kuinka äkäpussi kesytetään

text: Hortensio tuo Tranion, joka on naamioitunut Lucentioksi, Baptistan kotiin, koska tämä on kertonut Hortensiolle Biancan osoittaneen kiintymystä tätä kohtaan. Piilosta he näkevät Biancan keimailevan Cambiona esiintyvän Lucention kanssa. Bianca vaatii Traniota vannomaan, että he luopuvat hänen kosiskelustaan.


title: Kuinka äkäpussi kesytetään

text: Matkalla maaseututilalleen Petruchio alkaa uuden vaimonsa "kesyttämisen". Hän estää tätä nukkumasta, keksii syitä, ettei tämä voisi syödä ja ostaa tälle kauniita vaatteita vain repiäkseen ne. Kate järkyttyy kohtelusta ja kun hänelle kerrotaan, että heidän pitää palata Padovaan Biancan häihin, hän on iloinen voidessaan totella pyyntöä. Siihen mennessä kun he saapuvat, Katen kesyttäminen on valmis eikä hän enää vastusta Petruchiota. Hän taipuu Petruchion peliin osoittaen alistuvaisuutta tämän tahtoon sanoen pitävänsä kuuta aurinkona, tai aurinkoa kuuna, jos Petruchio vain niin tahtoo. Hän on viimeinkin ymmärtänyt miehensä menetelmän.


title: Kuinka äkäpussi kesytetään

text: Tällä välin Tranio on taivutellut paikalle sattuneen saivartelijan esiintymään Vincentiona. Baptista on tyytyväinen tavatessaan Lucention isän ja hyväksyy häät.


title: Kuinka äkäpussi kesytetään

text: Petruchio ja Kate palaavat Padovaan osallistuakseen Biancan häihin.


title: Kuinka äkäpussi kesytetään

text: Naamioiden romahtaminen aiheuttaa runsaasti sekaannusta. Kaikki kuitenkin pääsevät naimisiin. Lucentio nai Biancan ja Hortensio rikkaan lesken. Juhlan aikana Petruchio kehuu aiemmin kesyttämättömän vaimonsa nyt olevan täysin tottelevainen. Baptista, Hortensio ja Lucentio ovat epäluuloisia ja pitävät omia vaimojaan vielä tottelevaisempina. Petruchio ehdottaa vetoa, jossa kukin lähettää palvelijan kutsumaan vaimoaan ja se kenen vaimo saapuu tottelevaisimmin voittaa vedon aviomiehelleen. Baptista, joka ei usko äkäpussimaisen Katherinen kesyyntymiseen, lupaa valtavan rahasumman panokseksi.


title: Kuinka äkäpussi kesytetään

text: Kumpikaan, Bianca eikä leski, ei vastaa kutsuun. Kate sen sijaan saapuu ja tuo voiton Petruchiolle. Kate lopettaa näytelmän monologiin, jossa hän selittää, että vaimojen pitäisi aina totella aviomiehiään ja herrojaan.


title: Investor

text: Investor AB on ruotsalainen sijoitusyhtiö. Se on perustettu vuonna 1916, ja sitä on alusta asti hallinnut Wallenbergin suku. Yhtiö omistaa merkittäviä osuuksia lukuisissa ruotsalaisissa yrityksissä. Sen pääkonttori sijaitsee Tukholmassa, toimitusjohtajana toimii Börje Ekholm sekä hallituksen puheenjohtajana Jacob Wallenberg.


title: Investor

text: Vuonna 2006 yhtiöllä oli yhteensä 147 kokopäivätyöntekijää. Sillä on toimistoja Tukholman lisäksi Amsterdamissa, Hongkongissa, Menlo Parkissa, New Yorkissa, Pekingissä ja Tokiossa. Investorin substanssiarvo vuoden 2006 kesäkuun lopussa oli 140 miljardia Ruotsin kruunua.


title: Investor

text: Yhtiön tärkeimmät omistukset 31.12.2008 luetellaan alla (suluissa osuus osakkeista ja osuus äänivallasta).


Ð


title: Ð

text: Ð (ð) eli eth on kirjain, joka kuuluu islannin ja fäärin kielten aakkosiin. Se on myös Ruotsissa puhuttavan älvdalskan aakkosissa. Ð kuului myös muinaisenglannin ja muinaisnorjan kieliin.


title: Ð

text: Sitä ei pidä sekoittaa kirjaimeen "D ja poikkiviiva": Đ/đ (iso U+0110; pieni U+0111) , joka on eri kirjain, jota käytetään saamelais- ja vietnamin kielissä.


title: Ð

text: Keskiajalla sitä käytettiin Skandinaviassa, mutta se korvautui yhdistelmällä "dh" ja myöhemmin pelkkä "d".


title: Ð

text: Islannin kielessä ð vastaa soinnillista dentaalifrikatiivia (ð), kuten "th" englannin sanassa "them". Islannin aakkosissa se on viidentenä, D:n ja E:n välissä. Pieni ð ei koskaan esiinny ensimmäisenä kirjaimena.


title: Ð

text: Fäärin kielessä ð on konsonantti, jolla ei ole omaa äännearvoaan, vaan ääntämys vaihtelee. Kirjain ð ei koskaan esiinny ensimmäisenä kirjaimena.


title: Ð

text: Pientä eth-kirjainta ð käytetään Kansainvälisessä foneettisessa aakkostossa soinnillisen dentaalifrikatiivin symbolina. (Soinnittoman symboli on "θ".)


title: Ð

text: Ethin voi kirjoittaa suomalaisella monikielisellä näppäimistöllä yhdistelmällä AltGr(d).


title: Sudbury

text: Sudbury voi tarkoittaa ainakin seuraavia:


title: Mark Z. Danielewski

text: Mark Z. Danielewski (s. 5. maaliskuuta 1966) on yhdysvaltalainen kirjailija. Danielewskin esikoisteos "House of Leaves" ilmestyi vuonna 2000. Kirja kertoo talosta, joka on sisäpuolelta suurempi kuin ulkoapäin. Teoksesta tuli kulttikirja ja se on käännetty useille kielille.


title: Mark Z. Danielewski

text: Danielewskin isä oli puolalainen elokuvaohjaaja Tad Danielewski. Isän työn vuoksi perhe matkusteli Afrikassa, Intiassa, Espanjassa ja Sveitsissä. Mark Danielewskin sisar, Annie Decatur (Ann) Danielewski tunnetaan Poe-nimisenä rockmuusikkona.


title: Mark Z. Danielewski

text: Danielewski opiskeli ensin kirjallisuutta Yalen yliopistossa ja myöhemmin latinaa Kalifornian yliopistossa, Berkeleyssä. Valmistuttuaan hän vietti vuoden Pariisissa. Palattuaan Yhdysvaltoihin hän opiskeli elokuva- ja televisioalaa Los Angelesissa ja osallistui Jacques Derridasta kertovan elokuvan tekoon.


title: Mark Z. Danielewski

text: "House of Leavesin" kirjoittaminen kesti kymmenisen vuotta.


title: House of the Dead

text: House of the Dead on vuonna 2003 valmistunut kauhuelokuva, joka on elokuvaversio samannimisestä pelistä. Elokuvan on ohjannut Uwe Boll.


title: House of the Dead

text: Elokuva kertoo opiskelijoista, jotka ovat kutsuttu pienelle saarelle juhlimaan. Pian he huomaavat että saarella asustaa zombieita. Nuoret pakenevat pieneen mökkiin, jossa saaren salaisuudet alkavat paljastua.


title: Tanumshede

text: Tanumshede on Tanumin kunnan keskustaajama Ruotsissa. Se on Unescon maailmanperintökohde kalliopiirrostensa takia. Pohjoismaiden suurin pronssikautinen kalliopiirroskohde löytyi Tanumista vuonna 1972. Sen nimi on Vitlyckehäll. Kaiken kaikkiaan Tanumissa on noin 3000 kalliopiirrosta noin sadalla kivipinnalla. Ne sijaitsevat 25 km pitkällä muinaisrannalla, joka on ollut vuonon rantakallioita pronssikaudella.


title: Tanumshede

text: Maalaukset ovat ainutlaatuisia, koska niiden aiheet ovat monipuolisia (ihmisiä, eläimiä, aseita, veneitä ja muita aiheita) ja koska ne on maalattu ilmeisen lyhyen ajan kuluessa. Niistä saadaan tietoa pronssikauden eurooppalaisten elämästä ja uskomuksista.


title: Heltta

text: Heltta on helttasienten, kuten haperoiden ja rouskujen, lakkien alapinnassa sijaitseva lisääntymiseen tarvittavien itiöiden kehittymispesäke.


title: Nunnatasku

text: Nunnatasku ("Oenanthe pleschanka") on kivitaskua muistuttava varpuslintu, jonka kuvaili ja nimesi Ivan Lepjohin vuonna 1770.


title: Nunnatasku

text: Linnun pituus on 14–16½ cm ja paino keskimäärin noin 18–20 g, eli se on kivitaskun kokoinen. Vanha juhlapukuinen koiras on helppo tuntea värityksensä perusteella: sen selkä, siivet, naama ja kurkku ovat mustat. Niska, päälaki ja vatsapuoli valkeat sekä pyrstössä on kivitaskumainen mustavalkea kuviointi. Naaras ja nuori lintu ovat päältä harmaita ja alta vaaleita.


title: Nunnatasku

text: Vanhoilla linnuilla on täydellinen sulkasato kesällä, nuorilla vain osittainen.


title: Nunnatasku

text: Nunnataskun pääasiallinen esiintymisalue on Keski-Aasia. Euroopassa sitä tavataan Mustanmeren pohjoispuolella ja Tonavan suiston tuntumassa. Kyproksella elää kyproksentasku ("O. cypriaca"), jota aikaisemmin pidettiin nunnataskun alalajina. Euroopan populaation koko on 64 000–270 000 yksilöä.


title: Nunnatasku

text: Satunnaisia havaintoja on tehty muun muassa Suomessa, jossa laji on tavattu yli 30 kertaa. Suomen ensihavainto tehtiin 19.10.1979 Lemlandin Lågskärillä. Viime vuosina laji on havaittu joitakin kertoja vuosittain.


title: Nunnatasku

text: Laji talvehtii Itä-Afrikassa.


title: Nunnatasku

text: Nunnatasku asuu vuorten karuilla rinteillä ja kivikkoisilla ylängöillä.


title: Nunnatasku

text: Pesä on tavallisesti maakolossa, kiven alla tai rakennuksessa. Munia on 4–6, joita naaras hautoo 2 viikkoa. Poikaset jättävät pesän 13–14 päivää vanhoina.


title: Nunnatasku

text: Ravintona ovat pääasiassa maassa liikkuvat selkärangattomat, joskus myös kasvillisuudessa elävät selkärangattomat.


title: Aleksandr Pokryškin

text: Aleksandr Ivanovitš Pokryškin (, 6. maaliskuuta 1913 – 13. marraskuuta 1985) oli neuvostoliittolainen toisen maailmansodan hävittäjä-ässä, joka oli sekä Neuvostoliiton että liittoutuneiden toiseksi paras hävittäjälentäjä.


title: Aleksandr Pokryškin

text: Pokryškin kasvoi nopeasti sodassa Saksan Werner Möldersin kaltaiseksi lentotaisteluopin muokkaajaksi. Hän edisti toiminnallaan Neuvostoliiton ilmavoimien siirtymistä yksipuolisesta kaartotaistelutaktiikasta pystyliikkeisiin perustuvaan taistelemiseen, joka perustui nopeus- ja korkeusedun hyväksikäyttöön ja mahdollisuuksien mukaan yllätykseen. Pokryškin käytti eräänlaista pikakirjoitusta selostaessaan kehittämäänsä uutta taistelutaktiikkaa lentäjätovereilleen tiivistetysti. Lyhennettynä se oli: "vysota-skorost-manevr-ogon" eli suomennettuna: "korkeus-nopeus-liike-tulitus".


title: Aleksandr Pokryškin

text: Pokryškin syntyi Novosibirskissä työläisperheeseen. Hän oli jo pienenä kiinnostunut tekniikasta. 12-vuotiaasta eteenpäin hän tavoitteli keinoa päästä lentäjäksi.


title: Aleksandr Pokryškin

text: Vuonna 1928 hänen seitsemänvuotinen peruskoulukäyntinsä päättyi. Hänet ohjattiin työharjoitteluun rakennustyöläiseksi, jonka jälkeen hän siirtyi tekniseen opistoon opiskelemaan 1,5 vuoden pituisen kurssin. Sen jälkeen hänestä tuli metallityöläinen paikalliseen tehtaaseen.


title: Aleksandr Pokryškin

text: Hän pyrki vapaaehtoisena asepalvelukseen ja pääsi ilmailukoulun mekaanikkokoulutukseen. Hän pyrki mekaanikkona useita kertoja uudelleen lentokoulutukseen. Hänen esimiehensä pyrkivät pitämään hyvän mekaanikon omassa käytössään estäen siirtymisen lentokoulutukseen. Vuonna 1934 hän yleni 74. jalkaväkidivisioonan päämekaanikoksi, jossa toimessa hän jatkoi tässä toimessa vuoteen 1938.


title: Aleksandr Pokryškin

text: Tällöin hän kävi lomansa aikana siviililentokurssin 17 päivässä. Tämä teki hänestä pääsykelpoisen asevoimien lentokouluun. Hän valmistui kurssinsa parhaana vuonna 1939 yliluutnanttiksi.


title: Aleksandr Pokryškin

text: Hänen asemapaikkansa oli Moldoviassa Saksan hyökättyä Neuvostoliittoon.


title: Aleksandr Pokryškin

text: Sodan ensimmäisenä päivänä Pokryshkin ampui alas oman kevyen Sukhoi Su-2 -pommittajan. Lentäjille ei oltu kerrottu uudesta palvelukseen otetusta tyypistä eikä hän näin tunnistanut sitä.


title: Aleksandr Pokryškin

text:
Hän sai Messerschmitt Bf 109:sta ensimmäisen ilmavoittonsa MiG-3-hävittäjällä sodan toisena päivänä.
3. heinäkuuta 1941 hänet ammuttiin alas vihollisen puolella ja luultiin, että hän kuoli koneensa alassyöksyssä. Hän palasi palvelukseen ja ilmavoittoja kertyi tasaiseen tahtiin.


title: Aleksandr Pokryškin

text: Lentäessään MiG-3:lla Pokryškin nimettiin Neuvostoliiton sankariksi. Tämä arvo yritettiin peruuttaa muiden saatujen tunnustustusten ohella kesällä 1943 kun esimiehensä Zajevin aiheutti hänelle poliittisia hankaluuksia.


title: Aleksandr Pokryškin

text: Pääosan ilmavoitoistaan Pokryshkin saavutti kuitenkin Bell P-39 Airacobralla. Hän taisteli Retškalovin kanssa samassa yksikössä.


title: Aleksandr Pokryškin

text: Krimillä hänen yksikkönsä taisteli Saksan eliittiyksiköitä (JG 51 ’Mölders’, JG 52 ja JG 3 ’Udet’) vastaan. Ilmataistelut olivat valtavia käsittäen jopa 200 hävittäjälentokonetta yhdessä taistelussa. Resurssien puute alkoi kuluttaa Luftwaffen lentokoneiden ja erityisesti pommittajien määrää.


title: Aleksandr Pokryškin

text: 29. huhtikuuta 1943 hän ampui alas viisi konetta yhdessä taistelussa.


title: Aleksandr Pokryškin

text:
Saman vuoden kesällä Pokryshkin esitteli kehittelemänsä taktiikan joka tuli tunnetuksi nimellä Kubanin portaat. Siinä muodostelma jaettiin korkeussuunnassa kolmeen osastoon joista alin oli iskulentue toisen suojatessa ja viimeisen toimiessa vielä lakisuojana. Hän kiteytti oppinsa sanoihin korkeus-nopeus-liike-tulitus. Taktiikkaa käytettiin vielä Pohjois-Vietnamin ilmavoimissa. Pokryshkin toi Neuvostoliiton hävittäjävoimiin myös ns. vapaan metsästyksen käyttöön, mikä antoi lentäjille mahdollisuuden aloitteeseen ja käyttää ominaisuuksia
hyväksi olematta sidottuna esimerkiksi saatettavien pommikoneiden läheisyyteen. Pokryshkin korosti silti lentokurin ja yhteistyön merkitystä ja piti tärkeänä taisteluparin siipikoneen pysymistä asemassaan.


title: Aleksandr Pokryškin

text: Tästä syystä hän toukokuussa 1944 erotti toisen kuuluisan ässän: Grigori Retshkalovin rykmentinkomentajan tehtävistä, johon hänet oli ylennetty Pokryshkinin seuraajana, katsoen tämän menettäneen kokonaisuuden hallinnan erään yksikölle tuhoisan ilmataistelun jälkeen. Aiemmin lentäjä oli saanut surmansa mekaanikon huolimattomuuden vuoksi. Retshkalov myös tunnetusti rikkoi lentokuria pyrkiessään saamaan lisää ilmavoittoja mikä vaaransi toiset.


title: Aleksandr Pokryškin

text: Helmikuussa 1944 Pokryshkinia alettiin suojella sotasankarina – toimistotyö odotti. Hän kieltäytyi. Samanlaisia ilmiöitä oli muissakin sotaa käyvissä maissa.


title: Aleksandr Pokryškin

text: Kesäkuussa 1944 hän yleni everstiksi.


title: Aleksandr Pokryškin

text: 19. elokuuta 1944 hän oli lentänyt 550 sotalentoa ja saanut 53 vahvistettua voittoa. Kaikkiaan hän sai 65 ilmavoittoa, joista vain kaksi tuli kahtena viimeisenä sotavuotena.


title: Aleksandr Pokryškin

text: Länsimaissa on esitetty arveluita, että Neuvostoliiton johtavista ässistä osa otti osaa Korean sotaan, mutta nämä arvelut ovat voineet olla osa kylmän sodan propagandaa.


title: Aleksandr Pokryškin

text: Hän yleni sodan jälkeen kenraaliksi.


title: Aleksandr Pokryškin

text: Pokryškinin elämäntavat myös muuttuivat sodan jälkeen; ylenmääräinen juhlinta ja kestitys toivat alkoholiongelman ja terveytensä alkoi horjua.


title: Aleksandr Pokryškin

text: Hän kuoli 13. marraskuuta 1985 72-vuotiaana.


title: Aleksandr Pokryškin

text: Pokryskinin muistelmat ilmestyivät suomeksi jo vuonna 1945 nimellä "Hävittäjän siivet". Kirja on lyhyt ja pamflettimainen, tyypillinen sodan voittaneen osapuolen kunnianosoitus sotasankarilleen.Yhteensä: 88


title: Itiöemä

text: Itiöemä on sienen maanpäällinen osa, jossa sen itiöt kehittyvät ja jonka avulla itiöt leviävät. Itiöemä on yksi vaihe sienen elämänkaaresta, josta suurin osa on sienirihmaston kasvua. Puhekielessä sienellä tarkoitetaan usein juuri pelkkää itiöemää, vaikka se onkin vain sienen lisääntymiselin.


title: Lemmikki (lehti)

text: Lemmikki oli varhaisnuorille suunnattu, vuosina 1990–2014 ilmestynyt eläinharrastuslehti. Se ilmestyi 12 kertaa vuodessa. Lehdessä kerrottiin lemmikkien kanssa harrastamisesta ja annettiin hoito- ja hankintaohjeita. "Lemmikki"-lehdessä kerrottiin myös julkisuuden henkilöistä ja heidän lemmikeistään. Lehdessä oli sarjakuvia, kuukauden kilpailu ja ristikko. Lehteä julkaisi Yhtyneet Kuvalehdet, myöhemmältä nimeltään Otavamedia. Ensimmäinen päätoimittaja oli Hannele Willberg. Vuoden 2009 tammikuussa päätoimittajana aloitti Ville Kormilainen ja vuoden 2012 lokakuussa Elli Mäkilä.


title: Lemmikki (lehti)

text: "Lemmikki" uudistui huhtikuussa 2012 koko perheen lehdeksi. Sen julkaiseminen omana lehtenään lopetettiin joulukuussa 2014. Vuonna 2015 saman julkaisijan "Koululainen"-lehden vuosittaista ilmestymiskertojen määrää lisättiin neljällä, kun alettiin julkaista "Lemmikki-Koululainen"-nimisiä erikoisnumeroita.


title: Georg Nikolaus Nissen

text: Georg Nikolaus Nissen (22. tammikuuta 1761 Haderslev, Tanska – 24. maaliskuuta 1826 Salzburg) oli tanskalainen diplomaatti ja kirjailija. Hänet tunnetaan Wolfgang Amadeus Mozartin elämäkerran kirjoittajana. Nissen meni vuonna 1809 naimisiin Mozartin lesken Constanzen kanssa ja pääsi käyttämään lähteinään muun muassa Mozartin perheen alkuperäistä kirjeenvaihtoa.


title: Georg Nikolaus Nissen

text: Georg Nikolaus Nissen oli kauppias Jens Nissenin ja Anna Elisabeth Nissenin (omaa sukua Zoëga) poika. Äiti Anna oli vaikutusvaltaisesta suvusta, joka polveutui italialaisesta, Veronasta 1570 Mecklenburgin kautta Schleswigiin muuttaneesta aatelismiehestä. Opiskeltuaan lakia Kööpenhaminan yliopistossa 1778–1781 Nissen meni töihin setänsä Georg Zoëgan johtamaan Kööpenhaminan pääpostikonttoriin. Vuonna 1791 hän aloitti diplomaattiuransa ja tuli 1793 lähetystösihteeriksi Tanskan Wienin lähetystöön. Viimeistään 1798 hän asui Mozartin lesken Constanzen talossa. Nissen ja Constanze menivät naimisiin 26. kesäkuuta 1809 Bratislavassa. Pariskunta muutti 1810 Kööpenhaminaan, jossa Nissen työskenteli sensorina ja valtioneuvostossa.


title: Georg Nikolaus Nissen

text:
Vuosina 1820–1824 aviopari matkusteli Saksassa ja Italiassa ja asui vuodesta 1821 Wienissä, jossa he aloittivat Mozartin elämäkerran kirjoittamisen. He käyttivät lähteenään Constanzen muistitiedon lisäksi Mozartin perheen alkuperäistä kirjeenvaihtoa. Kirjeenvaihto oli osittain puutteellista, sillä Constanze oli tuhonnut joukon Mozartin isän Leopoldin kirjeitä. Leopold oli aikanaan vastustanut kiivaasti poikansa ja Constanzen (omaa sukua Weber) liittoa. Teos jäi kesken Nissenin kuollessa 1826, ja hänen leskensä viimeisteli sen yhdessä lääkäri Johann Heinrich Feuersteinin ja Berliinin Generalmusikdirektor Gaspare Spontinin kanssa. Breitkopf & Härtel julkaisi Mozartin elämäkerran Leipzigissa 1828.
Nissenin kuulumista aatelissäätyyn ei ole dokumentoitu, ja jotkut historioitsijat pitävät sitä Constanzen keksintönä. Georg Nikolaus Nissen ei itse koskaan kutsunut itseään nimellä ”kreivi von Nissen”. Nissen on haudattu Salzburgiin, ja hänen hautakivensä (jossa hänestä on maininta ”Mozartin lesken aviomies”) on säilynyt.


title: Lauri Lehtimaja

text: Lauri Juhani Lehtimaja (s. 17. marraskuuta 1945 Salo) on suomalainen juristi, joka on ollut korkeimman oikeuden jäsen ja eduskunnan oikeusasiamies.


title: Lauri Lehtimaja

text: Lehtimaja on koulutukseltaan oikeustieteen lisensiaatti. Lehtimaja on tullut tunnetuksi ihmisoikeusjuristina vuosia ennen kuin ihmisoikeudet otettiin Suomessa vakavasti. Ihmisoikeudet ovat Suomessa konkretisoituneet monessa Lehtimajan ratkaisussa eduskunnan oikeusasiamiehen kansliassa. Hän työskenteli siellä esittelijäneuvoksena Suomen liittyessä Euroopan ihmisoikeussopimukseen ja sittemmin oikeusasiamiehenä 1995–2001.


title: Lauri Lehtimaja

text: Oikeusasiamiehenä Lehtimaja kiinnitti huomiota siihen, ettei Suomessa syyttömänä syytetyllä ollut oikeutta saada korvausta puolustautumiskuluistaan. Pitkälti hänen ansiostaan korvausoikeus tuli lakiin vuonna 1998.


title: Lauri Lehtimaja

text: Korkeimman oikeuden jäsenenä Lehtimaja profiloitui usein eriäviä mielipiteitä jättäessään.


title: Lauri Lehtimaja

text: Hän oli ehdolla korkeimman oikeuden presidentiksi, mutta hävisi viran Leif Sevónille.Hän on toiminut myös rikosoikeuteen ja ihmisoikeuksiin liittyvissä asiantuntijatehtävissä kansainvälisissä järjestöissä.


title: Lauri Lehtimaja

text: Lehtimaja on toiminut jääkärijoukkueen johtajana ja toimistoupseerina YK:n UNFICYP-valvontajoukossa Kyproksella 1967–1968.


title: Korkeasti yhdistetty luku

text: Korkeasti yhdistetty luku on positiivinen kokonaisluku, jolla on enemmän tekijöitä kuin millään sitä pienemmällä positiivisella kokonaisluvulla. Ensimmäisiä korkeasti yhdistettyjä lukuja ovat 1, 2, 4, 6, 12, 24, 36, 48, 60, 120, 180, 240, 360, 720, 840, 1260, 1680, 2520, 5040, 7560 ja 10080.


title: Korkeasti yhdistetty luku

text: Kaikki lukua 6 suuremmat korkeasti yhdistetyt luvut ovat myös runsaita lukuja. Kaikki korkeasti yhdistetyt luvut ovat myös Harshad-lukuja kymmenjärjestelmässä.